އެމީހަކު މިނާ ނާޅިއަކުން އެމީހަކާއިމެދު މިނޭނެއެވެ. – Ilm\nއެމީހަކު މިނާ ނާޅިއަކުން އެމީހަކާއިމެދު މިނޭނެއެވެ.\nއަހަރެންގެ ބައްޕައަކީ އިމާމެކެވެ. ލިބޭ މަދު ފައިސާކޮޅުން ފުދެނީ ހަމަ ކިރިޔާއެވެ. ދުވަހަކުވެސް ގާލްފްރެންޑް ގުޅުމެއް ނުބާއްވަވަމެވެ. ސިނަމާއަކަށް ނައިޓް ކްލަބަކަށް ނުދަމެވެ. ދުންފަތުގެ އިސްތިޢްމާލް ކުރުން ފަދަ ކަމެއް ވެސް ނުކުރަމެވެ.\nއަހަރެންގެ ބައްޕަ އަހަރެން ބޮޑުކުރީ ވަރަށް ދަތިހާލުގައެވެ. ނަމަވެސް ނަމާދުކުރުމާއި ކީރިތި ޤުރްއާނުގެ ތެރޭގައެވެ. ނަތީޖާއެއްގެ ގޮތުން އަހަރެންނަކީ ޙާފިޛަކީމެވެ. އެއިރުގެ އެންމެ މަޝްހޫރު ޙާފިޛުން ކިޔަވާ ވިދާޅުވާ ރާގުތައް ދަސްކުރީމެވެ. ސްކޫލުގައި ކިޔެވި ދުވަސްވަރު 1،2،3 ނޫން ވަނައެއް ދުވަހަކުވެސް ނުލިބެއެވެ.\nއަހަރެން ހައިސްކޫލް ފުރިހަމަކުރީ ކްރިސްޓިއަން ކޮލެޖަކުންނެވެ. އިސްލާމީ ތަޢްލީމް ޙާޞިލުކުރީ މަދީނާއިންނެވެ. މިއީ ﷲ ތަޢާލާ އަހަރެންގެ އެ އުމުރުގެ ކަންކަން ތަދްބީރު ކުރެއްވެވި ގޮތެވެ.\nއަހަރެން ކުޑައިރު އަހަރަކު ލިބެނީ އެންމެ ހެދުމެކެވެ. އެއީ ޢީދަށެވެ. އަހަރެމެންގެ ޢާއިލާގައި9ބެއިން ހިމެނެއެވެ. ބައެއް ކުދިންނަކީ ވިޔަފާރިކުރާ ކުދިންނެވެ. އަނެއްބައި ކުދިންނަކީ ދީނަށް ގޮވައިލުމުގައި އުޅޭ ކުދިންނެވެ. ޢާއިލާގެ ކަންކަން ރޭވިފައި އޮތް ގޮތުން ވިޔަފާރިކުރާ ކުދިން ދަޢްވާ ފަތުރާ ކުދިންނަށް މާލީ ގޮތުން އެހީތެރިވެއެވެ.\nއަހަރެންނަކީ އެއްވެސް ޤައުމަކުން ނުވަތަ އެއްވެސް ޖަމާޢަތަކުން އެއްވެސް ފައިސާއެއް ލިބޭ މީހެއް ނޫނެވެ. އަހަރެންނަކީ އެއްވެސް ތަނަވަސްކަމެއް ހުރި މީހެއް ވެސް ނޫނެވެ. ލިބޭ އެއްޗެއް ލިބެނީ ޢާއިލާއިންނެވެ.\nދައްވާ ފެތުރުމަކީ ފައިސާ ހޯދަން އުޅުމަށްވުރެ މާ މުހިންމު ކަމެކެވެ. އަހަރެންގެ ޖަމިއްޔާއަށް އެހީތެރިކަމެއް އެދި އެއްވެސް މީހެއްގެ ގާތު ދުވަހަކުވެސް ބުނެފައެއް ނުވާނެއެވެ. ނަމަވެސް މިހާރު ވަރަށް ގިނަ ބައެއްގެ ހިތްހެޔޮކަން ދަނީ ލިބެމުންނެވެ. ނަމަވެސް މިއަދު އެއީ ވަރަށް ބޮޑު ޖަމިއްޔާއެކެވެ. 52 މަދަރުސާ، މިސްކިތް އެޅިއްޖެއެވެ. 2000 އަށްވުރެ ގިނަ ދަރިވަރުންނަށް އެބަ ކިޔަވައިދެމެވެ. މިއީ ފަޤީރުކުދިންނެވެ. އެހެންކަމުން އެއްވެސް ފީއެއްވެސް ނުނަގަމެވެ.


Nuhaggun dhuvahaku ves meehaku jalakah nulaanan: Faisal | Mihaaru\nއއ. މަތިވެރީގައި މިރޭ ބޭއްވި ޖަލްސާގައި އިދިކޮޅު ކޯލިޝަންގެ ރަނިންމޭޓު ފައިސަލް ވާހަކަ ދައްކަވަނީ\nނުހައްގުން ދުވަހަކު ވެސް މީހަކު ޖަލަކަށް ނުލާނަން: ފައިސަލް\n16 އޯގަސްޓް 2018 - 23:01 27 comments\nއއ. މަތިވެރީގައި މިރޭ ބޭއްވި ކެމްޕޭން ޖަލްސާގައި ވާހަކަ ދައްކަވަމުން ފައިސަލް ވިދާޅުވީ ސިޔާސީ ގޮތުންނާއި އިޖްތިމާއީ ގޮތުން ރާއްޖޭގެ ހާލަތު ދުވަހަކު ދަށަށް ނުދާ މިންވަރަށް މިހާރު ދަށަށް ގޮސްފައިވާ ކަމަށެވެ. އަދި އެންމެ ބޮޑު އެއް މައްސަލައެއްގެ ގޮތުގައި ރައްޔިތުން ފާހަގަކުރަނީ އިންސާފާއި އަދުލުވެރިކަން ނެތުން ކަމަށާއި އެހެންވެ، ކޯލިޝަން ލީޑަރުންގެ އެންމެ ބޮޑު އަމާޒަކީ އަދުލުވެރިކަމާއެކު މައްސަލަތައް ނިންމުން ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ސަރުކާރުގައި ނުހައްގުން މީހުން ޖަލަކަށް ނުލާނަން. ދުވަހަކު ވެސް މުދަލެއް ނުފޭރޭނަން. ރައްޔިިތުންގެ މެދުގައި އިންސާފު ގާއިމުކޮށްދޭނަން،" ރައީސް އަބްދުﷲ ޔާމީންގެ ވެރިކަމުގައި، ނުހައްގުން ގިނަ ބަޔަކު ޖަލަށް ލާފައިވާކަން ފާހަގަކުރައްވައި ފައިސަލް ވިދާޅުވި އެވެ.\nއއ. މަތިވެރީގައި މިރޭ ބޭއްވި ޖަލްސާގައި އެ ރަށުގެ ބައެއް މީހުން ބައިވެރިވަނީ\nއޭނާ ވިދާޅުވި ގޮތުގައި ކޯލިޝަންގެ ވެރިކަމެއްގައި ފަނޑިޔާރުގެއަށް ނުފޫޒެއް ނުފޯރުވާނެ އެވެ. އަދި މިނިވަން މުއައްސަސާތަކަށް އަތްގަދަކޮށް، ރައްޔިތުންގެ މަޖިލީހުގެ މެމްބަރުންގެ މަސައްކަތްތަކަށް ހުރަސް އެޅުން ނިމުމަކަށް ގެންނާނެ ކަމަށް ފައިސަލް ވިދާޅުވި އެވެ.\nރައްޔިތުންނަށް ބޭޭނުންވާ އަސާސީ ގިނަ ހައްގުތަކަކުން ގިނަ ދުވަސްތަކެއް ވަންދެން މަހުރޫމްވެފައިވާ ކަން ފާހަގަކުރައްވަމުން އޭނާ ވިދާޅުވީ ކޮންމެ ރަށަކަށް އެރި ނަމަވެސް މިހާރު އިވި ވަޑައިގަންނަވަނީ ހުސް ޝަކުވާތައް ކަމަށެވެ. އެގޮތުން، ނަރުދަމާ އާއި ބޯފެނުގެ ހިދުމަތް ގިނަ ރަށްރަށަށް ނުލިބޭއިރު، ސިއްހީ ހިދުމަތް ނުލިބުމާއި ލަފާފުރުމުގެ ދަތިކަން ކޮންމެ ރަށަކުން ވެސް ފާހަގަކުރާ ކަމަށް ފައިސަލް ވިދާޅުވި އެވެ.\nއެހެންވެެ، އެންމެ އޯގާތެރި ސަރުކާރުގެ ގޮތުގައި ކޯލިޝަންގެ ސަރުކާރު ސިފަކުރައްވަމުން އޭނާ ވިދާޅުވީ އެ ހުރިހާ ހިދުމަތްތަކެއް ވެސް ކޯލިޝަނުގެ ވެރިކަމެއްގައި ފޯރުކޮށްދޭނެ ކަމަށެވެ. އަދި އެއީ ކޯލިޝަނުގެ މެނިފެސްޓޯގައި ހިމެނޭ ވައުދެއް ކަމަށް ވިދާޅުވި އެވެ.\nއޭނާ ވިދާޅުވީ ރިޔާސީ އިންތިހާބު ކުޑަތަންވެފައިވާއިރު، ވޯޓު ދިނުމުގައި ވިސްނަން ޖެހޭ ގިނަ ކަންތައްތަކެއް އެބަހުރި ކަމަށެވެ. އަދި އިންތިހާބުގައި ވަކިކޮޅަކަށް ވޯޓުދޭން ނިންމާފައި ނުވާ މީހުން ވެސް، އެކަމަށް ވިސްނުމަށް ފައިސަލް އެދިވަޑައިގެންނެވި އެވެ.\nއޭނާ ވިދާޅުވީ މިހާރުގެ ސަރުކާރަށް އިތުރު ފުރުސަތެއް ދީފި ނަމަ، ދިވެހި ގައުމެއްގެ ގޮތުގައި ރާއްޖެ އޮވެދާނެ ކަމާ މެދު ޝައްކު ކަމަށެވެ. އެހެންވެ، އިސްލާމް ދީނާއި ޅަދަރިންނަށްޓަކައި ވެސް ސަރުކާރާ ދެކޮޅަށް ވޯޓުދޭން ޖެހޭ ކަމަށް ވިދާޅުވި އެވެ. އަދި ކުރިއަށް އޮތްތަނުގައި ސަރުކާރުގެ ފަރާތުން މާބޮޑު ތަފާތެއް ނުފެންނާނެ ކަމަށާއި އެހެންވެ، ދިވެހި ރައްޔިތުންނަށް މިހާރު އޮތް ހަމައެކަނި އިހުތިޔާރަކީ އިދިކޮޅު ކޯލިޝަނަށް ވޯޓު ދިނުން ކަމަށް ވެސް ވިދާޅުވި އެވެ.\n"އެއީ ސަރުކާރާ ދެކޮޅަށް ވޯޓުލައި، ރީތި ގޮތުގައި ސަރުކާރު ގެއަށް ފޮނުވާލުން،" ފައިސަލް ވިދާޅުވި އެވެ.\nއިތުރު ލިޔުންތައް އއ. މަތިވެރި އިދިކޮޅު އިއްތިހާދު ނައިބު ރައީސް ފައިސަލް ނަސީމް


HPA ge engumaa hilaafah muzaaharaa kurumuge furusathu dhinee keehve?\nކޮވިޑް-19ގެ ހާލަތުގައި މުޒާހަރާ ކުރުން\nއެޗްޕީއޭގެ އެންގުމާ ހިލާފަށް މުޒާހަރާކުރުމުގެ ފުރުސަތު ފުލުހުން ދިނީ ކީއްވެ؟\nސިއްހީ ކުއްލި ނުރައްކަލުގެ ހާލަތު އެއްފަހަރާ އެއްތަނަކަށް އެއްވެވޭނީ ގިނަވެގެން 30 މީހުންނަށް\nޑޮކްޓަރުން ދަނީ އިންޒާރުގެ މެސެޖްތައް ދެމުން\nއުސޫލާ އެއްގޮތަށް އަމަލުކުރޭތޯ އެކަށީގެންވާ ގޮތުގައި މޮނިޓަރ ނުކުރޭ\nކ. މާލެ | 29 ޖުލައި 2020 | ބުދަ 00:50 | 10,592\nހޯމަ ދުވަހުގެ ރޭ ބޭއްވި މުޒަހާރާގެ ބައިވެރިން، މަޖީދީ މަގުން ހިނގާފައި ދަނީ - ޓްވިޓަރ\nކޮވިޑް-19 ނުރައްކާ ބޮޑުވެގެންދިއުމާ ގުޅިގެން ''އިލްތިމާސް ކުރުން'' މިބަހަކީ ކޮންމެ ދުވަހަކު އެތައް ފަހަރަކު އަޅުގަނޑުމެން އަޑު އަހަމުންދާ ވާހަކަތަކެވެ. ޚަބަރުތަކުގެ ފަލަސުރުޚީ ތަކަށް އަރަމުންދާ ޚަބަރުތަކެވެ. އޭޕްރީލް މަހުގެ 15 ވަނަ ދުވަހު މާލެސިޓީ ކޮވިޑް-19ގެ ކޭސްއެއް ރިޕޯޓު ކުރުމާ ގުޅިގެން ފުލްލޮކްޑައުންއަކަށް ދިޔައީ މާލެސިޓީގައި ބަލި ފެތުރިފައިވާ މިންވަރު ނޭނގީތީއެވެ.\nލޮކްޑައުންއާއެކު ކުރެވުނު މަސައްކަތްތަކުން ކާމިޔާބު ނަތީޖާތަކެއް ހާސިލް ކުރިއެވެ. ނަމަވެސް އޭރު ވެސް ރާއްޖޭގެ ޑޮކްޓަރުންގެ އެއްކަންބޮޑުވުން އޮތެވެ. އެއީ މާލެ ސިޓީން ކޭސްއެއް ފެނުމުގެ ކުރިން ވެސް ތަކުރާރުކޮން ''އިލްތިމާސްތައް" ކުރެވުނު ނަމަވެސް ފުރަތަމަ ކޭސްއާއެކު ކޮންޓެކްޓް ޓްރޭސިން ހެދިއިރު އުންމީދު ކުރި ގޮތާ ހިލާފަށް ބޮޑުވުމެވެ. 400ށްވުރެ ގިނަ މީހުން ކޮންޓެކްޓުން ގޮތުގައި ފާހަގަކުރެވިގެން ދިއުމުން މިކުރެވިގެންދިޔަ އިލްތިމާސްތަކުގެ ބޭނުމެއް ނެތްކަން ހާމަވެގެންދިޔައެވެ.\nދުވަސްތައް ފާއިތުވަމުން ގޮސް، ލޮކްޑައުންއަށް ފުރަތަމަ ލުއިތަކެއް ދިނީ 1 ޖޫންގައެވެ. އެގޮތުން މިހާރު ތިންވަނަ ފޭސް ގުނަމުންދާއިރު، މިހާރު މިވަނީ ރިކޯޑް އަދަދަކަށް ޕޮޒިޓިވް ކޭސްތައް އިތުރުވާން ފަށާފައެވެ.\nޚާއްސަ ގޮތެއްގައި ގިނަ އަދަދެއްގެ ދިވެހިން ޕޮޒިޓިވްވެފައިވާއިރު، އަންގާރަ ހަވީރު 6:00 ގެ ނިޔަލަށް ރިކޯޑު އަދަދަކަށް 137 މީހުން ވަނީ ޕޮޒިޓިވްވެފައެވެ.\nލޮކްޑައުންއަށް ލުއިތައް ދިން ފަހުން ގިނަ އަދަދެއްގެ ޕޮޒިޓިވްވަމުންދާއިރު، ނުރައްކާތެރި ކަމުގެ ރަނގަބީލު އަޅަން ފަށާފައިވާ ކަމަށް ރާއްޖޭގެ ބައެއް ޑޮކްޓަރުން ވިދާޅުވެއެވެ. އަދި އެއްފަހަރާ ގިނަ އަދަދެއްގެ ބަޔަކު ޕޮޒިޓިވްވެއްޖެ ހާލަތުގައި އެންމެނަށް ފަރުވާދޭނެ ކެޕޭސިޓީ ރާއްޖޭގެ ހެލްތް ނިޒާމުގައި ނެތް ކަމަށް ވެސް ޑޮކްޓަރުން ވިދާޅުވެއެވެ.\nޑޮކްޓަރުންގެ އިންޒާރު މެސެޖްތާއެކު ހެލްތް މިނިސްޓަރު އަބްދުﷲ އަމީން ވެސް ވިދާޅުވެފައިވަނީ އާއްމު ހާލަތަށް އެދޭނަމަ، މާސްކު އަޅަން ޖެހޭ ކަމަށާއި، ކޮންމެހެން ނުކުންނަންޖެހޭ ހާލަތުގައި މެނުވީ ނުނިކުތުމަށް އެދޭ ކަމަށެވެ. އަދި ނުރައްކަލުގެ ރަގަބީލުގެ އަޑުގަދަ ވެގެންދާކަން މިނިސްޓަރު ވެސް ފާހަގަކުރެއްވިއެވެ.\nތަކުރާރުކޮށް އިންޒާރުގެ މެސެޖްތަކާއި، އިލްތިމާސްތައް ކުރަމުންދިޔަ ނަމަވެސް ކަމާބެހޭ މުއައްސަސާތަކުން އެކުލަވާލާފައިވާ ގަޑިލްލައިންތަކާ އެއްގޮތަށް އަމަލުކުރޭތޯ، އެކަންކަން ތަންފީޒު ކުރޭތޯ ބަލައި މޮނިޓަރ ކުރަމުންދަނީ ކިހާ މިންވަރަކަށްތޯ މިއީ އާންމު ރައްޔިތުން މިއަދު އުފައްދަމުންދާ ސުވާލެވެ.\nއެގޮތުން މުޅި މާލެސިޓީއަށް ބަލާއިރު، އައިޖީއެމްއެޗްއަށް ވެސް ކޮންމެ މީހަކަށް ވެސް ފަސޭހަކަމާއެކު ވަދެ ނުކުމެ ހެދެއެވެ. ހުން ހުރި ތޯ، ނެތްތޯ ވެސް ނުބަލައެވެ. މިއީ ސަރުކާރުގެ މައި ހޮސްޕިޓަލުގެ ހާލަތެވެ.\nއެންމެ ގިނަ ބަޔަކު ކޮންމެ ދުވަހަކު ވެސް އެކި ބޭނުންތަކުގައި ޖަމާވާ އެއް ސަރަހައްދަކީ މާލޭގެ ލޯކަލް މާރުކޭޓްގެ ސަރަހައްދެއެވެ. މަސްމާރުކޭޓުގައި ޚާއްސަ އިންތިޒާމްތަކެއް މާލެ ސިޓީ ކައުންސިލުން ހަމަޖެއްސި ނަމަވެސް މިހާރު އެތަނުގައި އެއްވެސް އިންތިޒާމެއް ނެތެވެ. މީގެ އިތުރުން މާލޭގެ ފިހާރަތަކަަށް ވަކި އަދަދަކަށް މީހުންނަށް ވަދެވޭއިރު، ވިޔަފާރިތައް ވެސް އޮންނަނީ ފުނި ޖެހި ބާރުވެފައެވެ. އުސޫލާ އެއްގޮތަށް އަމަލުކުރާ ފިހަރާތައް ނިސްބަތުން މަދެއެވެ.\nމާލެގެ މާރުކޭޓް ސަރަހައްދުގައި މީހުން ތަކެއް ވިޔަފާރި ކުރަނީ\nމިހާލަތުގައި އޮތްއިރު، ކުރެވޭ އިލްތިމާސްއަކުން ނުވަތަ ދެވޭ އިންޒާރުތަކުން ނިންމާލެވޭކަށް ނެތެވެ. ނުރައްކާތެރި ރަނގަބީލުގެ އަޑު މަޑުކުރަން ބޭނުންވާ ކަމަށްވަނީ ނަމަ މާޒީން ފިލާވަޅުތަކަށް ބަލާ ހަރުކަށި އުސޫލުތަކެއް ކަނޑައަޅަން ޖެހެއެވެ. އުސުލާ ހިލާފުވާނަމަ ފިޔަވަޅު އަޅަން ޖެހެއެވެ. ދެމެހެއްޓެނިވި ގޮތަކަށް ކަންކަން ތަންފީޒު ކުރޭތޯ މޮނިޓަރ ކުރަން ޖެހެއެވެ. އެއްދުވަހުން އަނެއް ދުވަހަށް ޕޮޒިޓިވް ކޭސްތައް ފެންނަމުންދާއިރު، އުފާފާޅުކޮށް ހެލްތް މިނިސްޓްރީން ކޭކު ފެޅުމަކުން އަދި ނުނިމެއެވެ.\nނަމަވެސް ފެނިގެންދިޔައީ ދިވެހިރާއްޖޭގެ މިނިވަންކަމަށް 55 އަހަރު ފުރޭ 56 ވަނަ މިނިވަން ދުވަހުގެ ރޭ، އިދިކޮޅު ޕީޕީއެމް އަދި ޕީއެންސީން ވަނީ ސަރުކާރުގެ އިސްތިއުފާއަށް ގޮވާލާ މާލެސިޓީގައި މުޒާހަރާ ކުރަން ފެށި މަންޒަރެވެ. އެއްވެސް ވަރަކަށް އިޖްތިމާއީ ގައިދުރު ކަމަކަށް ބެލުމެއްނެތި، ތޮއްޖެހިގެން އަޑު އުފުލަމުން ދިޔައެވެ. އަޑު އުފުލުމާއި، މުޒާހަރާ ކުރުމަކީ ކޮންމެ މީހަކަށް ގާނޫނު އަސާސީން ލިބިދޭ ހައްގަކަށްވާއިރު، ރާއްޖޭގެ މިހާރުގެ ހާލަތުގައި މިގޮތަށް އެއްވެ އުޅޭކަށް ތަނެއް ނުދެއެވެ.\nކޮވިޑް-19އާ ގުޅިގެން ރާއްޖޭގެ ސިއްހީ ކުއްލި ނުރައްކަލުގެ ހާލަތު ވަނީ އިއުލާންކޮށްފައެވެ. އެގޮތުން އެއްފަހަރާ އެއްތަނަކަށް އެއްވެވޭނީ ގިނަވެގެން 30 މީހުންނަށެވެ. އެޗްޕީއޭގެ ގައިޑްލައިންގައި ވަރަށް ސާފުކޮށް މިކަން ހާމަކޮށްފައިވީ ނަމަވެސް މުޒާހަރާކުރި ކޮންމެ ރެއަކު ފެނިގެންދިޔައީ ފުލުހުން އިދިކޮޅު މީހުންނަށް މުޒާހަރާ ކުރުމަށް ފުރުސަތު ދިން މަންޒަރެވެ. މިއީ ގިނަ ރައްޔިތުންތަކެއް ނުރައްކަލަކަށް ހުށަހެޅިގެންދާ ކަމަކަށްވާއިރު، އިދިކޮޅު މީހުން ވަނީ މާލެސިޓީގެ މަގުތަކުގައި ހިނގާ ސަރުކާރާ ދެކޮޅަށް އަޑު އުފުލާފައެވެ.\nއަންގާރަ ދުވަހުގެ ރޭ މުޒާހަރާގައި، މަގުމަތީގައި ގިނަ ބަޔަކު އިށީންދެގެން\nބަލިމަޑުކަމުގެ ހައްސާސީ މިދަނޑިވަޅުގައި މުޒާހަރާ ކުރަން އެއްވެސް ވަރަކަށް ފުރުސަތު ދެވިގެން ނުވާނެ ކަމަށް ވެސް ބައެއް އާންމު ރައްޔިތުން ދަނީ ބުނަމުންނެވެ. މާޒީގެ ތެރެއަށް ނަޒަރު ހިންގާލާއިރު، ކުރީގެ ރައީސް އަބްުދުﷲ ޔާމީންގެ ވެރިކަމުގައި އިދިކޮޅު ފަރާތްތަކަށް މާލެސިޓީގެ މަގުތަކަށް މުޒާހަރާ ކުރުމަށް ނުނިކުމެވެއެވެ. ފުލުހުން ނުކުމެ ހުއްޓުވައެވެ. މުޒާހަރާ ރޫޅާލައެވެ.\nމުޒަހާރާގައި ފުލުހުންގެ ބަޔަށް ކުޅުޖަހާފައި، މިއީ ބަލި ފެތުރެން މެދުވެރިވާ ސަބަބެއް\nއެގޮތުން މިހާލަތުގައި މުޒަހާރާ ހުއްޓުވައި މިގޮތަށް އެޗްޕީއޭގެ އެންގުމާ ހިލާފަށް މުޒަހާރާ ކުރުމަށް މަގުމަށް ނުކުތުމުގެ ފުރުސަތު ކުޑަކޮށް ވެސް ދެވިގެން ނުވާނެއެވެ. އިލްތިމާސް ކުރުމުގެ އިތުރުން އަމަލީ ސިފައެއްގެ ކުލަ އެބަ ޖައްސަން ޖެއެވެ.


US 500 million vaccine dose 100 gaumakah | Mihaaru\nއެމެރިކާ އިން ކޮވިޑް-19 ވެކްސިންގެ 500 މިލިއަން ޑޯޒް ވަނީ 100 ގައުމަކަށް ދީފައި\n10 ޖޫން 2021 - 12:25\nއެމެރިކާ އިން، ދުނިޔޭގެ އެކި ކަންކޮޅުތަކުގެ 100 ގައުމަކަށް، ކޮވިޑް-19 ވެކްސިންގެ 500 މިލިއަން ޑޯޒް ދިނުމަށް ނިންމައިފި އެވެ.\nކުރިއަށް އޮތް އަހަރު ދުވަހުގެ ތެރޭގައި، 500 މިލިއަން ޑޯޒް ވެކްސިން، ދުނިޔޭގެ އެކި ގައުމުތަކަށް ހިލޭ ދިނުމަށްޓަކައި، އެކަމަށް ބޭނުންވާ ވެކްސިން އުފެއްދުމާ ބެހޭ ގޮތުން، އެމެރިކާގެ ވެކްސިން ކުންފުނިތަކާ އެކު އެމެރިކާ ސަރުކާރުން މިހާރު ވަނީ އެއްބަސްވުމެއް ގާއިމުކޮށްފަ އެވެ. އެމެރިކާ އިން ހިލޭ ވެކްސިން ދޭ 100 ގައުމުގެ ތެރޭގައި، އެންމެ ކުޑަ އާމްދަނީއެއް ލިބޭ 92 ގައުމަކާއި އެފްރިކާ އިއްތިހާދު ހިމެނެ އެވެ.\nޔޫރަޕްގެ ބައެއް ގައުމުތަކަށް ކުރައްވާ ދަތުރުފުޅެއްގައި އިއްޔެ ފުރާވަޑައިގަންނަވަމުން ނޫސްވެރިންނާ ބައްދަލުކުރައްވައި، ރައީސް ޖޯ ބައިޑެން ވިދާޅުވީ ދުނިޔޭގެ އެހެން ގައުމުތަކަށް ވެކްސިން ފޯރުކޮށްދިނުމުގެ ސިޔާސަތެއް އެބައޮތް ކަމަށާއި، މިދަތުރުގައި އެކަން އިއުލާން ކުރައްވާނެ ކަމަށެވެ.\nބައިޑެންގެ އަށް ދުވަހުގެ މި ދަތުރުފުޅުގައި، އިނގިރޭސި ވިލާތުގެ ކޯންވޯލްގައި، ތިން ދުވަހުގެ މުއްދަތަށް ބާއްވާ ޖީ-7ގެ ބައްދަލުވުމުގައި ބައިވެރިވެވަޑައިގަތުމުގެ އިތުރުން، ޔޫރަޕްގެ ބައެއް ގައުމުތަކަށް ވަޑައިގަންނަވާނެ އެވެ.\nނިއު ޔޯކް ޓައިމްސްގައި ބުނެފައިވާ ގޮތުން، އެކި ގައުމުތަކަށް މި އަހަރު ފޮނުވާ 200 މިލިއަން ޑޯޒާއި، އަންނަ އަހަރުގެ މެދު ތެރޭގައި ފޮނުވާ 300 މިލިއަން ޑޯޒް ތައްޔާރު ކުރުމަށް، އެ ގައުމުގެ ފައިޒާ ކުންފުންޏާއި ބަޔޯއެންޓެކް ކުންފުންޏާއި، އެމެރިކާ ސަރުކާރުން މިހާރު ވަނީ އެއްބަސްވުމަކަށް އައިސްފަ އެވެ. ސަރުކާރުން އެކަމަށް ފައިސާ ދައްކާނީ، ވިޔަފާރީގެ އަގުގައި ނޫން ކަމަށް ވެސް އެ ނޫހުގައި ބުނެފައިވެ އެވެ.\nއެމެރިކާ އާއި ޔޫރަޕްގެ ގައުމުތަކުގެ ގިނަ އަދަދެއްގެ ބަޔަކަށް މިހާރު ވަނީ ވެކްސިން ޖަހައިފަ އެވެ. އޭގެ ސަބަބުން، އެ ގައުމުތަކުގައި ކޮވިޑް ޖެހޭ މީހުންގެ ނިސްބަތް މިހާރު ވަނީ ވަރަށް ބޮޑަށް ދަށްވެފަ އެވެ. ނަމަވެސް، ބްރެޒިލް އާއި އިންޑިޔާ އަދި އެފްރިކާ އާއި އޭޝިޔާގެ ގިނަ ގައުމުތަކަށް އެކަށީގެންވާ ވަރަށް ވެކްސިން ލިބިފައި ނެތުމުން، އެ ގައުމުތަކުގައި ކޮވިޑް ކޮންޓްރޯލް ނުވެ ދަނީ ފެތުރެމުންނެވެ.\nދުނިޔޭގެ ސިއްހަތު ޖަމިއްޔާއިން އަންދާޒާ ކުރާ ގޮތުގައި، މުޅި ދުނިޔޭގެ އެންމެނަށް ވެކްސިން ދިނުމަށްޓަކައި، 11 ބިލިއަން ޑޯޒް ވެކްސިން ބޭނުންވާނެ އެވެ. އެކަމަށް އެހީތެރިވުމުގެ ގޮތުން، އދ.ގެ ކޮވެކްސް ޕްރޮގްރާމަށް 80 މިލިއަން ޑޯޒް ދޭނެ ކަމަށް، މިދިޔަ ހަފުތާގައި އެމެރިކާ އިން އިއުލާން ކުރި އެވެ.\nބައިޑަންގެ ސަރުކާރުން މިހާރު އަމާޒު ހިފާފައި ވަނީ، މި އަހަރުގެ މިނިވަން ދުވަހު (ޖުލައި 4)ގެ ކުރިން، އެ ގައުމުގެ ބޮޑެތި މީހުންގެ އާބާދީގެ 70 ޕަސެންޓް މީހުންނަށް ކޮވިޑް ވެކްސިން ދީ ނިންމާށެވެ.\nއެމެރިކާގައި ވެކްސިން އުފައްދާ ނިސްބަތުން ބަލާއިރު، އެ ގައުމުގެ ބޮޑެތި މީހުންގެ އާބާދީއަށް ބޭނުންވާ ވަރަށް، މި އަހަރުގެ މެއި މަހުގެ ތެރޭގައި ވެކްސިން އުފެއްދޭނެ އެވެ. އެ އަދަދަށް ވެކްސިން އުފެއްދުމަށް ފަހު، އިތުރަށް ހުންނަ ވެކްސިނާ މެދު، އެމެރިކާ އިން ކަންތައް ކުރާނެ ގޮތަކާ މެދު، ގިނަ ބަޔަކު އަންނަނީ ސުވާލު އުފައްދަމުންނެވެ.\nބައެއް އަންދާޒާތައް ބުނާ ގޮތުން، މި އަހަރުގެ ފަހު ހަ މަސްދުވަހަށް ފެށޭއިރު، އެމެރިކާގެ އާބާދީ އަށް ބޭނުންވާ މިންވަރަށް ވުރެ އިތުރަށް، 600 މިލިއަން ވެކްސިން ޑޯޒް، އެމެރިކާގައި ތައްޔާރު ކުރެވިފައި ހުންނާނެ އެވެ.\nމިދިޔަ މާޗް މަހު، އެމެރިކާގެ ރައީސް ބައިޑެން ވިދާޅުވީ، އެމެރިކާގައި އިތުރަށް ވެކްސިން ހުރިއްޔާ، ދުނިޔޭގެ އެހެން ގައުމުތަކާ ހިއްސާކުރާނެ ކަމަށެވެ.\nއެމެރިކާ އާއި ޔޫރަޕްގެ ގައުމުތަކުގައި އުފެއްދި ކޮވިޑް ވެކްސިން އެންމެ ފުރަތަމަ ވެސް ބޭނުންކުރީ، އެމެރިކާގެ ރައްޔިތުންނަށާއި ޔޫރަޕްގެ ރައްޔިތުންނަށް ދިނުމަށެވެ. އެމެރިކާގެ ވެކްސިން ޖަހާ އާބާދީގެ 171 މިލިއަން މީހުންނަށް މިހާރު ވެކްސިން ދީފި އެވެ. އޭގެ ތެރެއިން 140 މިލިއަން މީހުން ވަނީ ވެކްސިންގެ ދެ ޑޯޒް ފުރިހަމަ ކޮށްފަ އެވެ.\nއެމެރިކާ ކޮވިޑް ވެކްސިން


BREAKING: Covid-19 Jehigen Dhekunu Korea In Ithuru Meehaku Maruvehjje - Vaguthu\nކޮވިޑް-19 ފެތުރުން ހަލުވިވަނީ، ކަންބޮޑުވުމާއި ހާސްކަން އިތުރުވަނީ - 16 ގަޑިއިރު ކުރިން\nކޮވިޑް-19 ޖެހިގެން ދެކުނު ކޮރެއާއިން އިތުރު މީހަކު މަރުވެއްޖެ\n1 މަސް ކުރިން ( ފެބުރުއަރީ 21, 2020 )\nކޮވިޑް-19 ޖެހިގެން ދެކުނު ކޮރެއާއިން އިތުރު މީހަކު މަރުވެއްޖެ އެވެ.\nމިއީ މި ވައިރަސް ޖެހިގެން އެ ގައުމުން މަރުވި ދެ ވަނަ މީހާއެވެ. އެ ގައުމުގެ ނޭޝަނަލް ޑިޒާޒްސްޓަރ ޕްރިވެންޝަން އެންޑް ކައުންޓްރމެޝަރ ހެޑްކުއާޓަސް އިން ބުނީ، މަރުވެފައި ވަނީ އަންހެނެއް ކަމަށާއި، އޭނާގެ އުމުރަކީ 55 އަހަރު ކަމަށެވެ.\nއެ މީހުން ބުނެފައިވާގޮތުގައި، އެ މީހާ ކޮވިޑްވައިރަސްއަށް ޕޮޒިޓިވްވެފައިވާކަން އެނގުނީ ހުކުރު ދުވަހުއެވެ.\nކޮވިޑް 19 ޖެހިގެން އެ ގައުމުން ފުރަތަމަ މަރުވި މީހާއަކީ ފުއްޕާމޭގެ ބައްޔަށް ފަރުވާދެމުން ދިޔަ މީހެކެވެ. އޭނާ އެ ބައްޔަށް ފަރުވާ ދިނުމަށް ހޮސްޕިޓަލްގައި އެޑްމިޓްކޮށްފައި އޮންނަތާ ވަރަށް ގިނަ ދުވަސްވެދާނެ ކަމަށް ރިޕޯޓްތައް ބުނެއެވެ.\nމިހާރު ދެކުނު ކޮރެއާގައި ކޮވިޑް-19 އަށް ޕޮޒިޓިވްވި މީހުންގެ އަދަދު 204 އަށް ވަނީ އަރާފައެވެ.\nއެންމެ ފަހުން އެ ގައުމުން އާއްމު ކުރި ތަފާސް ހިސާބުތައް ބުނާގޮތުގައި، 48 މީހަކު ކޮވިޑް-19 އަށް ޕޮޒިޓިވްވެފައިވާއިރު، އޭގެ ތެރެއިން 42 މީހަކު ޕޮޒިޓިވްވެފައި ވަނީ މި ވައިރަސް އެންމެ ބޮޑަށް އެ ގައުމުގައި ފެތުރެމުން އަންނަ ޑައިގު ސިޓީންނެވެ.\nއެޗްޕީއޭ އިން ދޮގު ހަދާ ކަމަށް އައްޑޫ މޭޔަރު ތުހުމަތުކޮށްފި\nކޮވިޑް-19: ދަރިވަރުންނާއި ޓީޗަރުންނަށް ދިރާގުން އެއް މަސް ދުވަހު ޑޭޓާ ޕެކޭޖެއް ހިލޭ!\n17 މިނެޓް ކުރިން\nކޮވިޑް-19: އިޓަލީން މަރުވި ޑޮކްޓަރުންގެ އަދަދު 50 އަށް އަރައިފި


Zika Ge Nurahka Boduve India Gai Alert Nerefi - Vaguthu\nއަދަދުތައް މަދުވެއްޖެ، މައްސަލަތައް މަދެއް ނޫން! - 12 ގަޑިއިރު ކުރިން\nޒިކާގެ ނުރައްކާ ބޮޑުވެ އިންޑިއާގައި އެލާޓް ނެރެފި\nއިންޑިއާގެ ބިހާރު ސްޓޭޓުގައި ޒިކާ ވައިރަސް ފެތުރިދާނެކަމުގެ ނުރައްކާ ބޮޑުވެ އެލާޓް ނެރެފިއެެވެ.\nރިޕޯޓްތައް ބުނާގޮތުގައި، ބިހާރު ސްޓޭޓުގައި ޒިކާ ވައިރަސް ފެތުރިދާނެތީ އެލާޓް ނެރެފައި ވަނީ، ސިވާންއަށް ނިސްބަތްވާ ފިރިހެނެއްގެ ހަށިގަނޑުން އެ ވައިރަސް ފެނުމާއި ގުޅިގެންނެވެ.\nއުމުރުން 22 އަހަރުގެ އެ ޒުވާނާގެ ހަށިގަނޑުން ވައިރަސް ފެނިގެން އެލާޓް ނެރެފައިވާއިރު، އޭނާ ވަނީ ދާދި ފަހުން ސިވާންއަށް ޓެސްޓެއް ހަދަން ގޮސްފައެވެ. އަދި އޭގެ ފަހުން ޖައިޕޫރްގައި އޭނާ ހެދި ޓެސްޓަކުން އޭނާގެ އެ ބައްޔަށް ޕޮޒިޓިވްވެފައިވާކަމަށް ވެއެވެ.\nއޭނާ ބިހާރަށް އައި ފަހުން، އެ ބަލި ފެނުނުއިރު، މިހާރު ޑޮކްޓަރުންގެ ޓީމެއް ވަނީ ސިވާންއަށް ފޮނުވާފައެވެ. އެއީ އެ ޒުވާނާގެ އާއިލާގެ މީހުންނަށް އެފަދަ ބައްޔެއް ޖެހިފައި ހުރިތޯ ޔަގީން ކުރުމަށެވެ. އެ އާއިލާގެ އަށް މެންބަރުން ތިބޭއިރު، އޭގެ ތެރެއިން އެކަކީ މާބަނޑު މީހެކެވެ. މާބަނޑު މީހުންނަށް ޒިކާ ވައިރަސް ޖެހުމުން ވަރަށް ބޮޑު ވަރުވެއެވެ.\nޑޮކްޓަރުން ބުނީ، އެގެއިން އެއްވެސް މީހަކަށް ޒިކާ ވައިރަސް ޖެހިގެން އުޅޭކަމުގެ އަލާމާޓެއް ފެންނަން ނެތް ކަމަށެވެ. ނަމަވެސް ނުރައްކާތެރި ހާލަތެއް މެދުވެރިވެދާނެ ކަމަށްޓަކައި، ބިހާރްގެ 38 ޑިސްޓްރިކްޓްއަކަށް އެލާޓް ނެރެ، ރައްކާތެރިކަމުގެ ފިޔަވަޅު އެޅުމަށް މިހާރު ވަނީ ނިންމާފައެވެ.\nއިންޑިއާގެ ސިއްޙީ ވުޒާރާއިން ބުނީ، އެ ބަލި އަދި ބިހާރް އަވަށުގައި ފެތުރެން ފަށާފައި ނުވާކަމަށެވެ. ނަމަވެސް ފެތުރިދާނެކަމަށް ބަލައި، ފޮގް ކުރަން ފަށާފައިވާކަމަށާއި، ޒިކާ ވައިރަސްއަށް ޕޮޒިޓިވްވި މީހާ ވަކިން ކޮޓަރިއެއްގައި ބާއްވައިގެން ފަރުވާދެމުން އަންނަކަމަށެވެ.\nޒިކާ ވައިރަސްއަކީ މަދިރީގެ ޒަރިއްޔާއިން ފެތުރޭ، ނުރައްކާތެރި ވައިރަސްއެކެވެ.\nއިންޑިއާގެ އަވަށެއްގައި ވެކްސިން ޖަހާ ކޮންމެ މީހަކަށް 20 ކިލޯ ހަނޑޫ ހިލޭ\nހޮނު އަޅައިގެން ވެސްޓް ބެންގާލްގެ 27 މީހަކު މަރުވެއްޖެ\nއިންޑިއާ ފުލުހަކު ކޮވިޑުގައި ހާލުގައި ޖެހިފައިވާ 50 ކުދިން އެޑޮޕްޓްކޮށްފި\nއޮކްޓޯބަރ 9, 2018 09:28\nޒިކާ ރޭޕް ކުރަންވީނު އިންޑިއާ މީހުން. އޭރުން ހައްލުވީނު.


ދިރާގު މޯބައިލް ޕޭގެ ހިދުމަތް މާރުކޭޓު ގޮޅިއާއި ހިސާބަށް | Jazeera\tދިރާގު މޯބައިލް ޕޭގެ ހިދުމަތް މާރުކޭޓު ގޮޅިއާއި ހިސާބަށް - Jazeera\nދިރާގު މޯބައިލް ޕޭގެ ހިދުމަތް މާރުކޭޓު ގޮޅިއާއި ހިސާބަށް\nސަދާ ސައީދު May 12, 2019 82 views0\nދަނޑުވެރިކަމުގެ އުފެއްދުންތައް ވިއްކާ ލޯކަލް މާރުކޭޓުގައި މިއަދު ބޭއްވި ރަސްމިއްޔާތުގައި ދިރާގުގެ އެސިސްޑެންޓް މެނޭޖަރު، އެޑްވަޓައިސިން އެންޑް އިވެންޓްސް ހަސަން ޝާރިހު އާދަމް ވިދާޅުވީ, މިހާރު މޮބައިލް ފޯނު މެދުވެރިކޮށް ނަގުދު ފައިސާ ބޭނުން ނުކޮށް ފަސޭހައިން ފައިސާ ދެއްކޭނެ ކަމަށެވެ.\nލޯކަލް މާރުކޭޓުގައި ދިރާގު ޕޭގެ ހިދުމަތް ގާއިމްކުރީ ޕްރޮމޯޝަނަކާ ވެސް އެކުގަ އެވެ. އެގޮތުން ލޯކަލް މާރުކޭޓްގެ އެ ގޮޅިންނާއި އަމީނީ މަގުގައި ދިރާގު ޕޭއަށް ހާއްސަކޮށްފައިވާ ފިހާރައިން 150ރ. އަށް ވުރެ މަތީ ވިޔަފާރިއެއް ކުރާ މީހުންނަށް ކަރާ ކިލޯއެއް ހިލޭ ލިބެ އެވެ.\n"މިހާރު ތިޔަ ބޭފުޅުން ބައްލަވައިގަންނަން ބޭނުންވާ އެއްޗެއް ގަތުމަށް ކިއުއާރް ކޯޑް ސްކޭން ކުރުމަށް ފަހު ފޮނުވާލުމުން މާޗެންޓުގެ އެކައުންޓަށް އެ ފައިސާ ދާނެ. އެހިސާބުން ޕޭމެންޓް ދައްކާ ނިމުނީ،" އޭނާ ވިދާޅުވި އެވެ.\nދިރާގު ޕޭ ހިދުމަތް ކުރިއަށް އޮތް ތަނުގައި ފުޅާކުރަން ވަނީ ނިންމައިފަ އެވެ. މިހާރު ވެސް އެޗްއައިއެޗް ފަދަ ރެސްޓޯރެންޓްތަކުން ދިރާގު ޕޭ ބޭނުންކުރެވެ އެވެ. މި ވަގުތު ދިރާގު ޕޭގެ ހިދުމަތް ފޯރުކޮށްދޭ މާޗެންޓުންގެ އަދަދު 170 އަށް ވުރެ ގިނަ އެވެ. އަދި 60 އަށް ވުރެ ގިނަ އޭޖެންޓުން މެދުވެރިކޮށް އެ ހިދުމަތް ލިބޭނެ އެވެ.


Elections Commission Thamseel Kurahvan Shameem Supreme Court Ah - Vaguthu\nއިލެކްޝަންސް ކޮމިޝަން ތަމްސީލް ކުރަން ޝަމީމް ސުޕްރީމް ކޯޓަށް\nރިޔާސީ އިންތިޚާބު ބާތިލް ކުރަން ރައީސް ޔާމީން ސުޕްރީމް ކޯޓަށް ހުށަހަޅާފައިވާ މައްސަލައިގައި އިލެކްޝަންސް ކޮމިޝަން ތަމްސީލް ކުރައްވާ ވަކީލުންގެ ޓީމްގައި އިސް ވަކީލެއްގެ ގޮތުން ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސައިން ޝަމީމް ސުޕްރީމް ކޯޓަށް ވަޑައިގެން މިއަދު ވަކާލާތު ކުރައްވައިފިއެވެ.\nޝަމީމްގެ އިތުރުން އިލެކްޝަންސް ކޮމިޝަންގެ ވަކީލުންގެ ގޮތުގައި އިތުރު ބައެއް ބޭފުޅުން ވެސް މިއަދު ސުޕްރީމް ކޯޓަށް ވަޑައިގެންނެވިއެވެ. ނަމަވެސް ޝަމީމް ފިޔަވައި ދެން އިލެކްޝަންސް ކޮމިޝަން ތަމްސީލް ކުރަން ވަޑައިގެންނެވީ އެކޮމިޝަންގެ މުވައްޒަފުންނެވެ. އެއިން އެއްވެސް ބޭފުޅަކު ޝަރީޢަތުގައި މިއަދު ވާހަކަފުޅެއް ނުދައްކަވައެވެ. އިލެކްޝަންސް ކޮމިޝަންގެ ފަރާތުން ދައްކަވަން ބޭނުންފުޅުވި ހުރިހާ ވާހަކައެއް ދެއްކެވީ ޝަމީމް އެވެ.\nޝަމީމް އަކީ އިދިކޮޅު ފަރާތްތަކުގެ ޤާނޫނީ ވަކީލެއްގެ ގޮތުން މިހާރު ވެސް ކޯޓު ތަކުގައި ވަކާލާތު ކުރައްވަމުން ގެންދަވާ ބޭފުޅެކެވެ. އެންމެ ފަހުން ކުރީގެ ރައީސް މައުމޫންގެ ވަކީލެއްގެ ގޮތުގައި ވެސް ޝަމީމް މަސައްކަތް ކުރައްވާފައިވެއެވެ.\nމިދިޔަ މަހުގެ 13 ވަނަ ދުވަހު ޝަމީމް ތިން މަސް ދުވަހަށް ވަކާލާތު ކުރުމުން ސަސްޕެންޑް ކުރިއެވެ. ނަމަވެސް މިދިޔަ މަހުގެ 26 ވަނަ ދުވަހުގެ ރޭ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ވަނީ އަނެއްކާ ވެސް ޝަމީމަށް ވަކާލާތު ކުރުމުގެ ހުއްދަ ދީފައެވެ.\nއެންމެ ފަހުން ޝަމީމް ސަސްޕެންޑް ކުރީ އޭނާ ކުރި ޓްވީޓަކާއި ގުޅިގެންނެވެ. ޝަމީމް ޓުވީޓް ކޮށްފައިވަނީ، އޭނާ ފްލައިޓެއްގައި ދަތުރު ކުރައްވަމުން ގާނޫނުއަސާސީ ވިދާޅުވާން އިންނަ ފޮޓޯއެކެވެ. ނަމަވެސް އެ ފޮޓޯގައި ޝަމީމްގެ ފަހަތުން ކްރިމިނަލް ކޯޓުގެ ގާޒީ ހަސަން ނަޖީބު ނިދިޖެހިފައި އިންނަވާ މަންޒަރު ފެނެ އެވެ. މި ފޮޓޯ ފަހުން އޭނާ ވަނީ ފޮހެލައްވައިފަ އެވެ.\nމީގެ ކުރިން ވެސް ޝަމީމް ދެފަހަރެއްގެ މަތިން ސަސްޕެންޑް ކުރިއެވެ. އެންމެ ފުރަތަމަ އޭނާ ސަސްޕެންޑްކުރީ 2015 ވަނަ އަހަރުގެ ފަހުކޮޅު އެވެ. އެ ސަސްޕެންޝަންގައި ދެ އަހަރެއްހާ ދުވަސްވީ ފަހުން އެ ސަސްޕެންޝަން އުވާލީ މި އަހަރު ކުރީކޮޅެވެ. އޭގެ ދުވަސްކޮޅެއް ފަހުން ދެ ވަނަ ފަހަރަށް އޭނާ ސަސްޕެންޑް ކުރުމަށް ފަހު ސަސްޕެންޝަން އުވައިލީ މީގެ ދެ ތިން މަސް ކުރިންނެވެ.\nރިޔާސީ އިންތިޚާބު ބާތިލް ކުރަން ރައީސް ޔާމީންގެ ފަރާތުން ހުށަހެޅި މައްސަލައިގެ ފުރަތަމަ އަޑުއެހުން މިއަދު ބާއްވާފައި ވާއިރު އެމައްސަލައިގެ ދެވަނަ އަޑުއެހުން މާދަމާ ހެނދުނު ބޭއްވުމަށް ވަނީ ތާވަލް ކޮށްފައެވެ.\nއޮކްޓޯބަރ 14, 2018 22:50\nއީސީ ތަމްސީލް ކުރާނީ އިދިކޮޅުންނު. އެމީހުންގެ ގޮނޑިކޮށްގެވީމަ. ހަޔާތް ކުޑަ މެމްބަރުންތަކެއް ތިބިތަނެއް އީސީ އަކީ.\nއޮކްޓޯބަރ 15, 2018 08:02\nއީސީ. ހަޔާތް ކުޑަވި ތަމެން ބޭނުންވާގޮތް ނުވިމަތޯ؟ މީގެ ކުރިން އިދިކޮޅުން ކިޔަމުން އައީ ޝަރީފްގެ ވާހަކަ. އެދުވަހު ނިހާން ވިދާޅުވީ އެމްޑީޕީއަށް ފުއާދު އޯކޭ، އެހެންވީމާ އަހަރެމެންނަށް ޝަރީފް އޯކޭ ނުވާންވި ސަބަބަކީ ކޮބާ؟ އޮޅުވާލަން އުޅޭ ވޯޓް!!\nއޮކްޓޯބަރ 14, 2018 23:04\nތިޔާއީ އިލެކްޝަންސް ކަމިޝަން ތަމްސީލް ކުރަން ނޫނެއް ނޫން ތަމެން ތިޔާ ދިޔާ އިލެކްޝަންސް ކަމިޝަނަށް ތަމެން ތިޔާ ދިޔާ އެމްޑީޕީ ތަމްސީލް ކުރަން ނޫންތޭ މިހާރު ހުރިހާ ހެކިތައް އަންދާލީ ދޯ ތިޔާއީ މާލޭގެ ހަ ގޭންގް އޮޕަރޭޓް ކުރާ ގޭންގް ކާރޓެލް އެކޭ މަމެން ބުނަން ނެތީމު ދޯ.\nއޮކްޓޯބަރ 14, 2018 23:26\nބަލި ގަބޫލުކުރުމަކީ އެއްވެސް ހައްގެއް ނިގުޅުވައިގަނެވޭނެ ކަމެއް ނޫން އަދި ހައްގެއް ދޫކޮށްލެވޭނެ ކަމެއް ވެސް ނޫނޭ ތަމެން ތިޔާ ދައްކަނީ ލީގަލް އެފެއާރޒްގެ ވާހަކަ ތައް ތޭ ނުވަތަ ގޭގެ ބަދިގޭގައި ހަނޑޫ ހޮވަން ތިބޭއިރު ދައްކާ ޒާތުގެ އަލިފުލައިލާ ވާހަކަ ތަކޭ އެއީ މަމެން ސާފުކޮށްލަން ބޭނުންވާ ކަމަކީ ބަލި ގަބޫލުކުރުމުގެ މާނަ އެއް ނޫން ބަލި ގަބޫލުކުރުން އިއުލާން ކުރުމަށް ފަހު ދެން ވޯޓް އިން އިދިކޮޅު ކެންޑިޑޭޓް ވައްކަން ކޮށްފައިވާ ނަމަ އެކަން ނުބެލުމަކީ ތަމެން ތިޔާ އުޅެނީ އަދި ވަރަށް ފަހަތުގައޭ ލީގަލް އިންޑަސްޓްރީ ގައި މިއިން ވެސް އެގިގެން ދާ އެއްޗަކީ ތަމެން ގެ ބޭނުމަކީ އެއީ ޕަބްލިސިޓީ ހޯދުން އެކަނި ކަމޭ ހަގީގީ ޓެކްނިކަލް ކެޕޭސިޓީ ތަމެންގެ ކިބަިއގައި ނެތް ކަން އޯއް ޔޭއް ދީސް އާރ ދަ ތިންގްސް އައި ކާންޓް އިގްނޯރ އިޓްސް ގޮނާ ސަކް ދޯ އައި ކުޑް ލައިކް އިޓް ޓިލް ދަ ޑޭ ދެޓް އައި ޑައި ޑައި ޑާއި ޑާއި ޑާއި އޯއް ޔޭއް...\nއޮކްޓޯބަރ 14, 2018 23:38\nތީ ފިނިފެންމާ ދޯނީގެ މާލިމީއެއް ދޯންޏެއް ލޯންޗެއް ވަކުކުރަން ނޭގޭ ބުރާންޗެއް\nމުޅި ރާއްޖެ އޮތީ ޔާމީނާ އިދިކޮޅައްކަން މިއިންގެނީ\nއޮކްޓޯބަރ 15, 2018 00:48\nޝަމީމް އަކީ ސީދާ އިސްލާމް ދީނާއި ދެކޮޅު މިހެއް ޝަމީމްގެ ގާނޫނީ ވޯކްޝޮޕެްް ތަކުގައި އަޅުގަނޑު ބައިވެރިވިން ސީދާ އިސްލާމްދީން އެއީ ކީއްކުރަން ހިމާޔަތްކުރާ އެއްޗެއްހޭ އިންސާނުންނަކަށް އިސްލާމްދީން ގިމާޔަތް ނުކުރެވޭނެ ކަމަށް ބުނެފައި އެބަހުރި މީ ހަގީގަތެްް\nއޮކްޓޯބަރ 15, 2018 03:29\nމީނަމީހުރިހާތަނަކަށް ހެޔޮވަރުވެގެންއުޅޭ ފުޅިމަދު އުގުރިއެއް. ޜަކީދޫމީހާގެދަރިމަރާލިކަންތަކުގަވެސް މީނަ.\nޢަބްދުﷲ ސަޢީދު (ޤާނޫނީ ވަކީލު)\nޙުސައިން ޝަމީމަކީ، އަޒުހަރުގެ ދަރިވަރެއް، ޢިލްމާއި މަޢުލޫމާތުގެ ޚަޒާނާއެއް، ޖެހިލުންކުޑަ ޒުވާނެއް، ސަމްގާއާއި ޗާޓަށް ފަރިތަބޭފުޅެއް، މަރްޙަބާ ޝަމީމް،\nއޮކްޓޯބަރ 15, 2018 11:15\nއޮކްޓޯބަރ 15, 2018 08:20\nތިކަމުންވެސް އިލެކްޝަން ކޮމިޝަނުގެ މުސްތަޤިއްލު ކަމާއި އިންސާފުވެރި ވާނެވަރު އެގިގެންދޭ\nއޮކްޓޯބަރ 15, 2018 08:24\nމިފަދަ މީހުންވެސް ދައުލަތުގެ މިނިވަން މުއައްސަސާ ތަކުގެ ވަކީލުންނަށް ނެގުން އެންމެރަގަޅުތޯ ޝަރީފުއާ ސުވާލުކޮށްލަން ބޭނުންވެއެވެ. ގޯސްމައްޗަށްގޯސް ހަދަނީ!\nތިމީހުންނަކީ އެމްޑީޕިޔާ ހުރެ މޮޔަވެފަ ތިބި މީހުން ދެން ކޮނކަމެއް އެމީހުން ރަގަޅަށް ކުރާނީ،..\nއޮކްޓޯބަރ 15, 2018 09:46\nމި ދެން ކާކު އީ.ސީ ތަމްސީލް ކުރަން ނުކުން ނަން، ބަލަ އީ.ސީ ގަ އެވަރު ކޮއްލާނެ މީހަކުވެސް ނެތީތަ މިއަދު. ހައިރާންވޭ ތިކަމާ. ވ. ސަލާމް ޝަރީފް އަށް.\nއޮކްޓޯބަރ 15, 2018 10:07\nމީނަ ވަކާލާތުކުރި ސަރިއްޔަޔެއް ދުވަހަކުވެއް ކާމިޔާބުވީބާއެއެވެ.\nމިރިންގް ޝަރީފް އުޅެނީ މިޝައްޕެ ލައްވާ ހުރިހާ ގަނޑެއް ގަންނަން\nއޮކްޓޯބަރ 15, 2018 13:27\nއަބަދު ދުންއަރުވާލައިގެން ދެލޯ ރަތްއަރުވާލައިގެން އިންނަ ވަކީލުދޯމީ


Uthuruge atholhuthakah dhanee udha aramun: NDMA - vNews.mv\nހއ. ހޯރަފުއްޓަށް އުދަ އަރާފަ-- ފޮޓޯ: އެމްއެންޑީއެފް\nޠާހިރާ އަޒްހާރު 14 May 2021, 17:16\nމުޅި ރާއްޖެއަށް ކުރަމުންދާ ވިއްސާރައިގައި އުތުރުގެ ބައެއް އަތޮޅުތަކަށް އުދަ އަރަމުންދާ ކަމުގެ ރިޕޯޓުތައް ލިބެމުންދާކަމަށް ނޭޝަނަލް ޑިޒާސްޓަރ މެނޭޖްމެންޓް އޮތޯރިޓީ (އެންޑީއެމްއޭ) އިން ބުނެފިއެވެ.\nއެންޑީއެމްއޭއިން ބުނީ އުތުރުގެ އަތޮޅުތަކުގެ ތެރެއިން އުދައިގެ އަސަރު އެންމެ ބޮޑަށް ކުރަމުންދަނީ ހއ. ހޯރަފުށި، ހއ. އުލިގަމު، ހއ. ތުރާކުނު، ހއ. ދިއްދޫ ށ. މިލަންދޫ، ށ. ފުނަދޫ، އަދި ށ. ކޮމަންޑޫ އަށް ކަމަށެވެ. އުދައިގެ ސަބަބުން ލިބިދާނެ ގެއްލުންތައް ކުޑަކުރުމަށް އެ ސަރަހައްދުތަކުގެ ޓާސްކްފޯސްތައް ހަރަކާތްތެރިވަމުންދާކަމަށް އެންޑީއެމްއޭއިން ވަނީ ބުނެފައެވެ.\nއެގޮތުން ހއ. ހޯރަފުއްޓަށް ގަދަވަޔާއި އުދަ އެރުމުގެ ސަބަބުން ލިބެމުންދާ ގެއްލުންތައް ކުޑަކުރުމަށް ރަށު ކައުންސިލާއި އެ ރަށުގައި މަސައްކަތްކުރާ ފުލުހުން ހަރަކާތްތެރިކަމުންދާކަމަށް އެންޑީއެމްއޭއިން ވަނީ ބުނެފައެވެ. އިތުރު އެހީތެރިކަން ބޭނުން ވެދާނެ ކަމަށް ނޮދަރން އޭރިއާގެ ސިފައިން ތައްޔާރުވެފައިވާކަމަށް އެންޑީއެމްއޭއިން ބުނެފައިވެއެވެ.\nމީގެ އިތުރުން މެދުރާއްޖެތެރޭގެ ގިނަ ރަށްރަށަށް ވެސް އުދަ އަރަމުންދާކަމުގެ ރިޕޯޓުތައް ދަނީ ލިބެމުންނެވެ.އެގޮތުން ކ. ދިއްފުއްޓަށް ވަރަށް ބޮޑަށް އުދަ އަރާފައިވާކަމުގެ މައުލުމާތު ވަނީ ލިބިފައެވެ.\nމިހާރު ކުރަމުންދާ ވިއްސާރައިގައި ހދ. ކުޅުދުއްފުށީ ގެއެއްގެ ފުރާޅު ވެސް މިއަދު ވަނީ އެއްލާލާފައެވެ. ފުރާޅު އެއްލާލުމާއި ގުޅިގެން އެ ރަށު ކައުންސިލާއި، ފުލުހުން އަދި ސިފައިން ގުޅިގެން ވަގުތީ ގޮތުން ފުރާޅެއް އަޅައިދީފައިވާކަމަށް އެންޑީއެމްއޭއިން ވަނީ ބުނެފައެވެ.\nށ. ކޮމަންޑޫއަށް ވިއްސާރަކޮށް ފެން ބޮޑޫވުމުގެ ސަބަބުން ފެންހިންދުމުގެ މަސައްކަތް އެރަށުގައި މިހާރު ކުރަމުންދާކަމަށް އެންޑީއެމްއޭއިން ވަނީ ބުނެފައެވެ.\nކުރިޔަށް އޮތް ތިންދުވަހު އުތުރާއި މެދުރާއްޖެ ތެރޭގައި ވައިގަދަވެ ކަނޑުތައް ވަރަށް ގަދަވާނެކަމަށް މެޓް އޮފީހުން ވަނީ ލަފާކޮށްފައެވެ. އަދި ބައެއް ރަށްތަކަށް ބޯކޮށް ވާރޭވެހި އުދައިގެ އަސަރު ކުރުންވެސް އެކަށީގެންވާ ކަމަށް މެޓް އޮފީހުން ބުނެފައި ވެއެވެ.\nމިމަހުގެ 10 ވަނަދުވަހުން ފެށިގެން ރާއްޖެއަށް ކުރަންފެށި ވިއްސާރައާއެކު މިމަހުގެ 12 ވަނަދު ވަހު ރާއްޖެއަށް ހުޅަނގު މޫސުން މިވަނީ ފެށިފައެވެ. މިމަހުގެ 12 ވަނަ ދުވަހު ރާއްޖެއަށް ކުރި ވިއްސާރައިގައި އައްޑޫގެ 176 ގެއެއްގައި ފެން ބޮޑުވެ، އެމްއެންޑީއެފްގެ ސަދަން އޭރިޔާ ސިފައިން ވަނީ އެހީތެރިކަން ފޯރުކޮށްދީފައެވެ.\nރާއްޖެ މޯލްޑިވްސް މީޓިއޮރޮލޮޖިކަލް ސާވިސް އެމްއެންޑީއެފް އެންޑީއެމްއޭ


Alhuganduge Dhaairage Masverin Baanaa Kanneleege Dhebai Kulha Ehbai Kaalanee Miyaru- Jabir - Vaguthu\nރާއްޖޭގެ ހާލަތު ގޯސްވެ، ބިރުވެރިކަން ބޮޑުވެއްޖެ! - 23 މިނެޓް ކުރިން\nއަޅުގަނޑު ދާއިރާގެ މަސްވެރިން ބާނާ ކަންނެލީގެ ދެބައި ކުޅައެއްބައި ކާލަނީ މިޔަރު- ޖާބިރު\nކ. ކާށިދޫގެ މަސްވެރިން ބާނާ ކަންނެލީގެ ދެބައިކުޅަ އެއްބައި މިޔަރު ކާލާ ކަމަށް ބުނެ ރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ކަންބޮޑުވުން ފާޅު ކުރައްވައިފިއެވެ.\nޖާބިރު ވަނީ މިއަދުގެ މަޖިލީހުގައި މަސްވެރިން ފީނައިގެން އެން ހޯދުމުގެ ތެރޭގައި ދިމާވާ ހާދިސާތަކުގައި އެތައް ބަޔަކަށް ޖިސްމާނީ އެތައް އަނިޔާއެއް ލިބެމުންދާ މައްސަލައަށް ކުއްލި މައްސަލައެއް ހުށަހަޅާފައެވެ.\nމި މައްސަލައަށް ބަހުސް ކުރައްވަމުން ޖާބިރު ވިދާޅުވީ، ސަރުކާރުން މިއޮތީ މާ މޮޅަށް އެންޔަރަމެންޓް ހިމާޔަތް ކުރަންށޭ ކިޔާފައި އަނގަޔާ އަތާ ދިމާ ނުވާގޮތަށް މަސްވެރިކަމުގެ ޕޮލިސީ އެއް ކަނޑައަޅާފައި ކަމަށެވެ.\nޖާބިރު ވިދާޅުވީ، ދާ އަޅައިގެން މަސްވެރިކަން ކުރުމުގެ ހުއްދަ ވެސް ދޭން ޖެހޭނެ ކަމަށާއި، ވަގުތުން މިޔަރުތައް ވެސް ނަގަންވީ ކަމަށް ވިދާޅުވެ ޖާބިރު ވިދާޅުވީ، ބޮޑު ކަންނެއްޔެއް ބާނާއިރު، ދެބައިކުޅައެއްބައި އޮންނަނީ މިޔަރު ކާލާފައި ކަމަށެވެ.\n"ދާވެސް އަޅާން ހުއްދަ ދޭންވީ. ވަގުތުން މިޔަރުތައް ނަގަންވީ. ބޮޑު ކަންޏެއްޔެއް ބާލާއިރު ދެބައިކުޅަ އެއްބައި މިޔަރު މިއޮންނަނީ ކާލާފައި" ޖާބިރު ވިދާޅުވިއެވެ.\nޖާބިރު އިތުރަށް ވިދާޅުވީ، ކާށިދޫ މަސްވެރިން ބާނާ މަހުގެ ދެބައިކުޅަ އެއްބައި އޮންނަނީ މިޔަރު ކާލާފައި ކަމަށާއި އެކަން އެގޮތަށް ދިމާވުމުން މަސްވެރިން ބާނާ ކަންނެލި އޮންނަނީ ކިރުމުން މަހުރޫމުވެފައި ކަމަށެވެ.\n"އަޅުގަނޑުގެ ދާއިރާގެ މަސްވެރިން ބާނާ މަހުގެ ދެބައިކުޅަ އެއްބައި މިއޮންނަނީ މިޔަރު ކާލާފަ. އެހެންމަ ނުއެއް ކިރޭނެ އެއްނުން. ބާލަނީ ބޮޑު ކަންޏެއްޔެއް. ކިރުމުން މަހުރޫމް ވެފަ މިތިބެނީ. ލާރިން މަހުރޫމްވެފަ މިތިބެނީ" ޖާބިރު ވިދާޅުވިއެވެ.\nމިޔަރު ކަންބޮޑުވުން ފާހަގަކޮށް ޖާބިރު ވަނީ މިޔަރުތައް މަރާލުމަށް ސިފައިންނަށް ގޮވާލާފައެވެ.\n"އިއްޒައްތެރި ރައީސް، ހުރިހާ ސިފައިންނަށް މި ގޮވަނީ ނުކުމެ ހުރިހާ މިޔަރުތައް މަރާށޭ. ވަގުތުން ވަގުތައް ގޮދާ ކަންނެލި ކާލާ މިޔަރުތައް މަރާށޭ މިކިޔަނީ" ޖާބިރު ވިދާޅުވިއެވެ.\nނޮވެމްބަރު 19, 2019 13:36\nތީވަރަށް ފަސޭހަކަމެއް ކުރަން. ގޮދަޔާ ކަންނެލި ކާލާމިޔަރުތައް ދެނެގަނެވޭނެ ޑިވައިސްއެއް މިހާރު ދިޔާނާއަތުން ލިބޭނެ ކަމަށް އަޅުނގަޑުގެ ދާއިރާގެ މެމްބަރު ޖަހާބެރު އބަބުނޭ. ސިފައިންނިކުމެ މަޖްލީހުގަ އިން ބޮޑުމިޔަރު ހިފާފަ ގެންގޮސް ކުޑަކުދިންގެ ޕާކަށް ލާބަލަ.\nނޮވެމްބަރު 19, 2019 13:39\nދިޔާނާ، ޖާބިރު ކައިނުލައިފިއްޔާ ރަނގަޅު.\nނޮވެމްބަރު 19, 2019 13:45\nކަލޯ ޖާބިރު ރައްޔިތުންއަތުން ޓެކްސް ނަގައިގެން ތިމާމެންނީ ވެރިންނޭ ބުނެ އޭތިކޮޅުކާލަނީ ދައުލަތުގެވެރިންނާ މަޖިލީސް މެންބަރުން އެހެންވީމާ ކަނދުގެވެރިންނަކީ މިއަރު ކަނޑުން ހޯދާ އާމްދަނީން މިއަރައް ޓެކްސް ދައްކަންޖެހޭނެތާ\nނޮވެމްބަރު 19, 2019 14:00\nބައްލަވާ އިއްޒަތްތެރި މެމްބަރު ހުންނެވީ ހަމައިގަތޯ. ދައްކަވާ ވާހަކައިން ހަމަ ހީފުޅުވަނީ. މަޖިލީހުގަވެސް ހަނުހުރުމުގެ ޙައްޤު ބޭނުންފުޅު ކުރައްވަން ކިހިނެއްތޯ ވާނީ.. 😂\nނޮވެމްބަރު 19, 2019 14:16\nޖާރޭ މިޔަރުވެސް ބިރުގަންނާނެ ޖާރޭ ފެނިއްޖެނަމަ\nނޮވެމްބަރު 19, 2019 14:26\nހީވާގޮތުން ޖާބިރު މިހިރީ ވަރަށް ބޮޑަށް ބޯސަކަރާތްވެފަ\nނޮވެމްބަރު 19, 2019 14:46\nޖާބިރު ބުންޏަސް ތީ 100% ވާހަކަ އެއް މިޔަރާހެދި ދިރު އުޅުމަށްކުރާ މަސައްކތް މަސްވެރިކަން މިޔަރުގެ ބަލާޔާހެދި ކަނޑުމަހެއް ފަރުމަހެއް ބޭނޭ ވަރެއް ނޫން ކޮންމެސް ހައްލެއް ބޭނުންވޭ މިޔަރުގެ ބަލާވެރިކަމުން މީ ދިވެހި މަސްވެރިންގެ އަދޭ\nނޮވެމްބަރު 19, 2019 14:51\nކާށިދޫއަކީ މަސްވެރި ރަށެއް ނޫން ކަމެއްވެސް މި ގަމާރަކަށް ނޭނގޭދޯ! ގެކީއްވެތަ ކާށިދޫއޭ ކިޔައިގެން ދޮގު ހަދަނީ ހަރާންކޯރު!\nނޮވެމްބަރު 19, 2019 15:03\nމިގޮލާ ކަނޑަށް ވައްޓާލާ އެއިރުން ހުރިހާ މިޔަރުތައް ފިލާފާނެ.\nނޮވެމްބަރު 19, 2019 15:41\nމޮޔައަކުވެސް ހަމަ ރަގަޅު ވަހަކައެއް ދައްކަފާނެދޯ\nނޮވެމްބަރު 19, 2019 22:19\nބަލަ ކާށިދޫ ދާއިރާގައި މަސްވެރިކަންކުރަނިީ ގާފަރުގައި އިނގޭތޯ! ކާށިދޫއަކީ ދަނޑުވެރި ރަށެއްް. މިނާއަށް އޮޅިގެންވެސް ގާފަރެކޭ ނުބުނެވެޔޭދޯ. ގައިމު ގާފަރުން ލިބުނު ވޯޓެއްވެސް މަދެއްނުވާނެ.\nނޮވެމްބަރު 19, 2019 23:33\nސާބަސް ޖާބެ ސާބަސް ތިބުނީ ހައްގުތެދެއް އަހަރެމެންވެސް މިއުޅެނީ ތިހާލުގަ\nނޮވެމްބަރު 20, 2019 01:20\nޖާބިރު ތިބުނީ ރަގަޅައް މިޔަރު ހުއްދަ ކުރަން ވެއްޖެ އެއީ މިޔަރު ގިނަކަމުން ކަޑުގައި މަސައް ކަތް ކުރެވޭ ވަރެއް ނޫން ތިމަޖިލީހުގައި ގޮޑީގައިި ތިބެގެން ފައިސާ ހޯދާ ބަޔަކައް ނޭގޭނެ ދޯ ކަޑުގައި ފީނާ ބަޔެއްގެ އިހުސާސްތައް ކަލޭމެންގެ ބޭނުމަކީ ކޮބާތަ ؟


Hohalhagai baakee thibi4kudhin salaamai kurumuge masaka fashaifi – adduLIVE\nހޮހަޅާގައި ބާކީ ތިބި ކުދިން ސަލާމަތް ކުރަން ފަށައިފި\n0 Jul 10, 2018, 10:15 ލިޔުނީ ޝަބްނަމް ރަޝީދު\nތައިލޭންޑްގެ ހޮހަަޅައިގައި ތާށިވި ކުދިންގެ ތެރޭން މިހާރު ސަލާމަތް ނުކުރެވި ތިބި ހަތަރު ކުދިންނާއި ކޯޗު ސަލާމަތް ކުރަން ޑައިވަރުން ހޮހަޅައަށް ވަދެއްޖެއެވެ.\nޑައިވަރުންގެ ބުރަ މަސައްކަތުން މިހާތަނަށް ވަނީ އޭގެ ތެރޭގައި ހިމެނު އަށް ކުއްޖަކު ސަލާމަތް ކޮށް ހޮހަޅައިން ނެރެފައެވެ. އެއީ އާދީއްތަ ދުވަހު ނެރުނު ހަތަރު ކުދިންނާއި އިއްޔެ ނެރުނު ހަތަރު ކުދިންނެވެ. ފުރަތަމަ ދުވަހަށްވުރެ ދެގަޑިއިރު ކުރިން ދެވަނަ ދުވަހުގެ މަސައްކަތް ނިންމިފައިވާތީ މިއަދުގެ މަސައްކަތުން ބާކީ ތިބި ހަތަރު ކުދިންނާއި ކޯޗް ސަލާމަތް ކުރެވޭނެ ކަމަށް ވަނީ ބެލެވިފައެވެ.\nމިހާތަނަށް ސަލާމަތް ކުރެވުނު އަށް ކުދިންގެ ހާލު ރަނގަޅުވަމުން އަންނަ ކަމަށާއި އެކުދިންގެ ހާލަތު ވަރަށް ގާތުން ބަލަމުންދާ ކަމަށް އެގައުމުގެ ހެލްތް މިނިސްޓްރީން ވަނީ ބުނެފައެވެ. އަދި އެ ކުދިންނާއި ބައްދަލު ވުމުގެ ފުރުސަތު ކޮންމެވެސް ވަރަކަށް އާއިލާއަށް ދެވިފައިވާ ކަމަށާއި އަދިވެސް ކަރަންޓީން ކުރެވިފައި ވުމުގެ ސަބަބުން އެއްކޮށް ބައްދަލުކޮށް އުޅުމުގެ ފުރުސަތު އާއިލާތަކަށް ނުދެވޭ ކަމަށް ވެސް އޮފިޝަލުން މައުލޫމާތު ދެއެވެ.\nކުދިން ސަލާމަތް ކުރުމުގެ މިއަދުގެ މަސައްކަތް 19 ޑައިވަރުންނާއިއެކު މިހާރު ވަނީ ފަށާފައެވެ.


ތިމަރަފުއްޓާއި ފެހެންދޫ ދިވެހި ޕްރެމިއާ ލީގަށް\nއެސްޓީއޯ މިނިވަން ޗެމްޕިއަންޝިޕް ފުޓުބޯޅަ މުބާރާތުގައި އިއްޔެ ކުޅުނު މެޗުތަކުން މޮޅުވެގެން މުބާރާތުގެ ސެމީ ފައިނަލަށް ދަތުރުކޮށް ތ.ތިމަރަފުއްޓާއި ބ.ފެހެންދޫ ދިވެހި ޕްރެމިއާ ލީގުގައި ވާދަކުރުމުގެ ފުރުސަތު ހޯދައިފިއެވެ.\nފ.ނިލަންދޫ ފުޓުބޯޅަ ދަނޑުގައި ގްރޫޕް އެކެއްގައި އިއްޔެ ހަވީރު ކުޅުނު މެޗުން ސ.ހިތަދޫގެ މައްޗަށް ތ.ތިމަރަފުށި ކުރިހޯދީ 1-2 ގެ ނަތީޖާއިންނެވެ. މި މެޗުގައި ތިމަރަފުށީގެ ލަނޑުތައް ކާމިޔާބުކޮށްދިނީ އަހުމަދު ތޯހިރާއި ޝާމިޒު ހަސަނެވެ. ހިތަދޫގެ ހަމައެކަނި ލަނޑު އަޓަންގަނާ އޮނަމްބެލޭއެވެ.\nށ.ފޯކައިދޫ ފުޓުބޯޅަ ދަނޑުގައި އިއްޔެ ހަވީރު ގްރޫޕް ދޭއްގައި ބ.ފެހެންދޫއާއި އދ.ފެންފުށި ބައްދަލުކުރި މެޗު ފެހެންދޫއިން މޮޅުވީ 1-6 ގެ ތަފާތު ބޮޑު ނަތީޖާއަކުންނެވެ. މި މެޗުގައި ފެހެންދޫގެ ހުސައިން ޝިފާހު ހެޓްރިކެއް ފުރިހަމަކުރިއިރު، އަނެއް ތިން ލަނޑު ކާމިޔާބުކޮށްދިނީ، ހަސަން ސާޖިދާއި، ހުސައިން އީމާނާއި، އާދަމް ނިޒާމެވެ. ފެންފުށީގެ ހަމައެކަނި ލަނޑު ކާމިޔާބުކޮށްދިނީ ޢަބްދުލް ކަރީމެވެ.\nމި މެޗުތަކާއެކު މުބާރާތުގެ ފައިނަލް ބުރުގެ ގްރޫޕް ސްޓޭޖުގެ ހުރިހާ މެޗެއް ވަނީ ކުޅެ ނިމިފައެވެ. ތ.ތިމަރަފުށި އޮތީ ގްރޫޕް އެކެއްގެ އެއްވަނައިގައި9ޕޮއިންޓާއެކުގައެވެ. ދެވަނައިގައި ފ.ނިލަންދޫ އޮތީ 8 ޕޮއިންޓާއެކުގައެވެ. ތިންވަނައިގައި އޮތް ސ.ހިތަދޫއާއި ހަތަރުވަނައިގައި އޮތް ދ.ކުޑަހުވަދޫއަށް ލިބިފައިވަނީ5ޕޮއިންޓެވެ. ގްރޫޕްގެ އެންމެ ފުލުގައި އޮތް ގދ.ހޯނޑެއްދޫއަށް އެއްވެސް ޕޮއިންޓެއް ލިބިފައެއް ނެތެވެ.\nގްރޫޕް ދޭއްގެ އެއްވަނައިގައި 10 ޕޮއިންޓާއެކު އޮތީ ށ.ފޯކައިދޫއެވެ. ދެވަނައިގައި ބ.ފެހެންދޫ އޮތީ9ޕޮއިންޓާއެކުގައެވެ. ތިންވަނައިގައި އޮތް އއ.މާޅޮހަށް ލިބިފައިވަނީ7ޕޮއިންޓެވެ. ހަތަރުވަނައިގައި އޮތް ހއ.މުރައިދޫއަށް ލިބިފައިވަނީ3ޕޮއިންޓެވެ. ގްރޫޕްގެ އެންމެ ފުލުގައި އޮތް އދ.ފެންފުއްޓަށް އެއްވެސް ޕޮއިންޓެއް ލިބިފައެއް ނެތެވެ.\nމުބާރާތުގެ ސެމީ ފައިނަލަށް ދަތުރުކޮށް، ދިވެހި ޕްރެމިއާ ލީގުގައި ވާދަކުރުމުގެ ފުރުސަތު ހޯދާފައިވަނީ، ށ.ފޯކައިދޫ، ބ.ފެހެންދޫ، ފ.ނިލަންދޫ، އަދި ތ.ތިމަރަފުއްޓެވެ. މިދިޔަ އަހަރު ދިވެހި ޕްރެމިއާ ލީގުގައި ވާދަކުރި ށ.މިލަންދޫ، އއ.މާޅޮސް، ދ.ކުޑަހުވަދޫ، އަދި ގދ.ތިނަދޫ މި އަހަރުގެ މުބާރާތުގެ ގަދަ ހަތަރެއްގައި ނުހިމެނުމުން ދިވެހި ޕްރެމިއާ ލީގުގައި ވާދަކުރުމުގެ ފުރުސަތެއް ނުލިބެއެވެ. އޭގެ ތެރެއިން ށ.މިލަންދޫއާއި ގދ.ތިނަދޫ މި އަހަރުގެ މިނިވަން ޗެމްޕިއަންޝިޕް މުބާރާތުގައި ވެސް ބައިވެރިއެއް ނުވެއެވެ.\nމިނިވަން ޗެމްޕިއަންޝިޕް މުބާރާތުގެ ގަދަ ހަތަރު ޓީމުގެ އިތުރުން އެސްޓީއޯ މާލޭ ލީގުގެ ގަދަ ހަ ޓީމަށް ވެސް ދިވެހި ޕްރެމިއާ ލީގުގައި ވާދަކުރުމުގެ ފުރުސަތު ލިބިގެންދާނެއެވެ.\nމިނިވަން ޗެމްޕިއަންޝިޕް މުބާރާތުގެ ސެމީ ފައިނަލް މެޗުތައް ކުޅޭނީ އަންނަ ހޮނިހިރު ދުވަހުގެ ހަވީރެވެ. ފ.ނިލަންދޫގައި ކުޅޭ މެޗުގައި ނުކުންނާނީ ތިމަރަފުއްޓާއި ފެހެންދޫއެވެ. ފޯކައިދޫ ދަނޑުގައި ކުޅޭނީ ފޯކައިދޫއާއި ނިލަންދޫއެވެ.


Beeemel islaamik in seyvings adhi investmant diposit ekaunt thaaarafkohfi\nބީއެމްއެލް އިސްލާމިކް އިން އަމިއްލަ ފަރުދުންނާއި ވިޔަފާރިތަކަށް އަމާޒުކޮށް ސޭވިންގްސް އެކައުންޓާއި އަދި އިންވެސްޓްމަންޓް އެކައުންޓެއް ތައާރަފްކޮށްފިއެވެ.\nމި އެކައުންޓްތައް ބިނާކުރެވިފައިވަނީ އިސްލާމިކް ބޭންކިންގ އުސޫލެއްކަމަށްވާ ވަކާލާ އުސޫލުގެ މައްޗަށެވެ. މިގޮތުން ކަސްޓަމަރު އެކައުންޓުގައި ބަހައްޓާ ފައިސާ ޝަރީއާ ހުއްދަކުރާ ކަންކަމަށް އިންވެސްޓްކުރުމަށްފަހު އެއިން ފައިދާ ލިބުމުގެ ފުރުސަތު ކަސްޓަމަރަށް ލިބިގެންދެއެވެ.\n‘ބީއެމްއެލް އިސްލާމިކް ސޭވިންގސް އެކައުންޓް’ އަކީ ފަހަށް ފައިސާ ރައްކާކޮށް އަދި އެފައިސާއިން ފައިދާ ހޯދައިދިނުމުގެ ގޮތުން އަމިއްލަ ފަރުދުންނަށް ތައާރަފުކުރާ ހިދުމަތެކެވެ. ‘ބީއެމްއެލް އިސްލާމިކް ކިޑްސް ސޭވަރ އެކައުންޓް’ އަކީ 18 އަހަރުން ދަށުގެ ކުދިންނަށް އިސްލާމިކު ބޭންކިންގ ހިދުމަތް ދިނުމަށްޓަކައި ތައާރަފުކުރި އެކައުންޓެކެވެ. ‘ބީއެމްއެލް އިސްލާމިކް ޖެނެރަލް އިންވެސްޓްމަންޓް އެކައުންޓް’ އަކީ ޝަރީޢާ ހުއްދަކުރާ އުސޫލުތަކާ އެއްގޮތްވާ ގޮތުގެ މަތިން ވަކި މުއްދަތަކަށް ފައިސާ ރައްކާކުރުމަށްޓަކައި އަމިއްލަ ފަރުދުންނާއި ވިޔަފާރި ކުންފުނިތަކަށް ހާއްސަ ކޮށް ތައާރަފުކުރާ އިންވެސްޓްމަންޓް އެކައުންޓެކެވެ.\nބީއެމްއެލް އިސްލާމިކް ހިދުމަތްތައް ފަރުމާ ކުރެވިފައިވަނީ އިސްލާމިކް ބޭންކިންގ އާ ގުޅޭ ބައިނަލްއަގްވާމީ އެންމެ ރަނގަޅު އުސޫލުތަކަށް ބިނާކޮށް، ޝަރުޢީ ހަމަތަކަށް ފުރިހަމައަށް ފެތޭ ގޮތުގެ މަތިން ކަމަށް އެ ބޭންކުން މައުލޫމަތު ދެއެވެ.\nއެގޮތުން ކަސްޓަމަރުން ޑިޕޮސިޓްކުރާ ފައިސާ ބަހައްޓަނީވެސް މުޅިން ވަކި ފަންޑެއްގެ ގޮތުގައެވެ. އަދި އެ ފައިސާ ބޭނުންކުރަނީ އިސްލާމީ ޝަރުޢީ ހަމަތަކަށް ފެތޭ ކަންކަމަށެވެ. އަދި މި މަސައްކަތްތައް ހިނގަމުންދަނީ އިސްލާމިކް ފައިނޭންސިންގެ ބައިނަލްއަގްވާމީ ތަޖުރިބާކާރުން ހިމެނޭ ގޮތަށް އެކުލަވާލެވިފައިވާ ޝަރީއާ އެޑްވައިޒަރީ ކޮމިޓީއެއްގެ ބެލުމުގެ ދަށުންނެވެ.


ފާއިތުވީ 8 އަހަރު ތެރޭ ފުވައްމުލަކު އާބާދީ އަށް އިތުރުވީ 419 ދިވެހިންMikal News\nފާއިތުވީ 8 އަހަރު ތެރޭ ފުވައްމުލަކު އާބާދީ އަށް އިތުރުވީ 419 ދިވެހިން\n16 ނޮވެމްބަރ 2014, 9:39 |\nމިއަހަރު ކުރިއަށް ގެންދިޔަ ބޯހިމެނުމުގެ ވަގުތީ ނަތީޖާ ދައްކާ ގޮތުން ފާއިތުވީ އަށް އަހަރު ތެރޭ ފުވައްމުލަކު ގެ އާބާދީ އަށް އިތުރުވެފައިވަނީ އެންމެ 419 ދިވެހިން ނެވެ. މުޅި ރާއްޖޭގެ އާބާދީ 2006 ވަނަ އަހަރާއި އަޅާބަލާއިރު ކޮންމެ އަހަރަކު 1.8 އިންސައްތަ އިތުރު ވެފައިވީ ނަމަވެސް ފުވައްމުލަކު އާބާދީ އިތުރު ވެފައިވަނީ އަހަރަކު 0.68 އިންސައްތަ އެވެ. އެއީ ދިވެހި އާބާދީ އާއި އަޅާބަލާއިރު3ގުނަ މަދު އަދަދެކެވެ.\nނެޝަނަލް ބިއުރޯ އޮފް ސްޓެޓިސްޓްކްސް އިން އާންމު ކުރި ވަގުތީ ތަފާސް ހިސާބު ދައްކާ ގޮތުން ފުވައްމުލަކުގެ މިހާރުގެ އާބާދީ އަކީ 8،579 އެވެ. އެއީ 8،055 ދިވެހިން ނާއި 524 ބިދޭސީންނެވެ. މި ހިސާބު ތައް ދައްކާ ގޮތުން ފުވައްމުލަކުގައި ކޮންމެ 15 ދިވެއްސަކަށް ބިދޭސީ އެއް ހަރަކާތްތެރިވެއެވެ. ނަމަވެސް މާލޭގައި ކޮންމެ 6.5 މީހަކަށް ބިދޭސީ އެއް ދިރިއުޅޭ ކަމަށް ވަގުތީ ތަފާސް ހިސާބު ދައްކައެވެ.\nމުޅި ރާއްޖޭގެ ދިވެހިންގެ އާބާދީ 341،256 އަށް އަރާފައިވާ އިރު ރާއްޖޭގެ ތިންވަނައަށް އެންމެ ގިނަ މީހުން ދިރިއުޅޭ ފުވައްމުލަކުގެ އާބާދީ އަކީ ދިވެހި އާބާދީގެ 2.4 އިންސައްތަ އެވެ.\nދިވެހި އާބާދީ އިތުރުވާ ރޭޓަށް ބަލާއިރު އެންމެ ބާރު ސްޕީޑްގައި އާބާދީ އިތުރުވަމުން ދަނީ މާލޭގައެވެ. އެއީ އަހަރަކަށް 3.5 އިންސަ އެވެ. މާލެ ފިޔަވައި ރާއްޖޭގައި އެންމެ ގިނައިން މީހުން ދިރިއުޅޭ ހަތަރު ރަށަށް ބަލާއިރު އެންމެ ބާރު ސްޕީޑްގައި އާބާދީ އިތުރުވަމުން އައިސްފައި ވަނީ 8011 ދިވެހިން މިހާރު ދިރިއުޅޭ ހދ.ކުޅުދުއްފުށީގައެވެ. އެއީ ފާއިތުވީ އަށް އަަހަރު އަހަރަކު 1.8 އިންސައްތައި ގެ ރޭޓުންނެވެ. މިރޭޓުން ކުރި އަރަމުން އަންނަ ނަމަ އަންނަ އަހަރު ކުޅުފުއްށީގެ އާބާދީ 8،157 އަށް އިތުވެ ތިންވަނަ އަށް އެންމެ ގިނަ މީހުްނ ދިރިއުޅޭ ރަށަށްވެ ފުވައްމުލައް އާބާދީ 8،109 އަށް އެރި ނަމަވެސް އާބާދީގެ ބޮޑުމިނުން ހަތަރު ވަނައަށް ސޮއްސާލާނެއެވެ.\nރާއްޖޭގެ ދެވަނަ އަށް އެންމެ އާބާދީ ބޮޑު ސ.ހިތަދޫގެ 9894 ދިވެހިންގެ މިހާރުގެ އާބާދީ އިތުރުވެފައިވަނީ އެންމެ މީހުން ގިނަ ފަސް ރަށުގެ ނިސްބަތުން އެންމެ މަޑު ސްޕީޑްގައެވެ. އެއީ ފާއިތުވީ އަށް އަހަރަށް އަހަރަކަށް 0.57 އިން ސައްތައިގެ ނިސްބަތުންނެވެ. ރާއްޖޭގެ އެންމެ އާބާދީ ބޮޑު ފަސްވަނަ ރަށް ކަމަށްވާ ގދ.ތިނަދޫގެ 4707 ދިވެހިންގެ މިހާރުގެ އާބާދީ އިތުރުވެފައި ވަނީ ފާއިތުވީ އަށް އަހަރަށް އަހަރަކަށް 0.75 އިން ސައްތައިގެ ނިސްބަތުންނެވެ.\nއާންމު ޚިދުމަތް ތައް ލިބުމާއި ވިޔަފާރީގެ ފުރުސަތު ތައް ހުޅުވުމުގައި އާބާދީ ބޮޑު ރޯލެއް ކުޅޭ އިރު ފުވައްމުލަކުގެ މުސްތަގުބަލުގެ އާބާދީ އާއި މެދު ވިސްނުން ބުއްދިވެރިއެވެ. އެކަހެރި ކޮށް އޮތް ފުވައްމުލަކަށް ހިޖުރަކުރުމުގެ ފުރުސަތު ކުޑަ އިރު ރާއްޖެތެރޭގެ އާބާދީ ބޮޑު އެހެން ރަށް ތަކަށް ހިޖުރަ ކުރުމުގެ ފުރުސަތު ބޮޑެވެ. ވީމާ، ދުރު މުސްތަގުބަލުގައި އާބާދީގެ ގޮތުން ފުވައްމުލަކަށް މިހާރު ލިބިފައިވާ ދަރަގަ މަޑުމަޑުން ފަހަތައް ޖެހި އާންމު ރަށެއްގެ ދަރަޖަ ލިބުމަކީވެސް އެކަށީގެންވާ ކަމެކެވެ.


Niyafathi ekkohgen engagement angoti eh!\nނިޔަފަތި އެއްކޮށްގެން އެންގޭޖްމެންޓް އަނގޮޓިއެއް!\nނިޔަފަތި ބޭނުންކޮށްގެން ހެދި އަނގޮޓި\nޖަޕާން މީހަކު އަހަރެއް ވަންދެން އޭނާގެ އަތްފައިން ކެނޑި ނިޔަފަތިތައް އެއްކޮށްގެން އެންގޭޖްމަންޓް އަނގޮޓިއެއް ހަދައިފި އެވެ. އެމީހާ ވަނީ ނިޔަފަތި ތަކުން އަނގޮޓިއެއް ހެދިގޮތުގެ ވީޑިއޯއެއް ޔޫޓިއުބުގައި ޝެއާކޮށްފަ އެވެ.\nމި ވީޑިއޯ އަށް އެމީހާ ދީފައިވާ ނަމަކީ "އިންސާނެއްގެ ނިޔަފަތިން އެންގޭޖްމަންޓް އަނގޮޓިއެއް ތައްޔާރުކުރާނެ ގޮތް" މިހެންނެވެ. ވީޑިއޯގައި ވަރަށް ތަފްސީލުކޮށް މި އަނގޮޓި އުފެއްދި ގޮތް އޭނާ ދައްކާފައި ވެއެވެ. އަނގޮޓީގެ އެހަކަށް އޭނާ ބޭނުންކޮށްފައިވަނީ ބްލެކް ސްޓޯން އެކެވެ.\nމި ވީޑިއޯ އިން ފެންނަ ގޮތުގައި އެންމެ ފުރަތަމަ އޭނާ ނިޔަފަތިތައް ރަނގަޅަށް ހިމުންކޮށް މުގުރާލަނީ އެވެ. ދެން ތެއްޔަކަށް އަޅާފައި ފެނާ އެއްކުރަނީ އެވެ. ދެން ކޮމްޕްރެކްސްކޮށް އިތުރުވާ ފެނުގެ ބައި ވަކިކޮށްލަ އެވެ. ދެން މައިކްރޯވޭވުން 90 މިނިޓް 150 ޑިގްރީގައި ހޫނުކޮށްލަ އެވެ.\nމިފަދަ ގޮތަކަށް އޭނާ އަނގޮޓި ހަދާ ނިންމާލާތަން މި ވީޑިއޯ އިން ފެނެ އެވެ. މި ވީޑިއޯ 5.5 މިލިއަނަށް ވުރެ ގިނަ މީހުން ބަލާފައިވާއިރު ކުރިން ވެސް ހީކުރެވިފައިވާ ގޮތަށް މިއީ ވަރަށް ފަކުރު ގަންނަ ގޮތަކަށް ތައްޔާރުކުރި އަނގޮޓިއެއް ކަމަށް ގިނަ ބަޔަކު ކުރި ކޮމެންޓްގައި ވެއެވެ.


SunOnline: Hamid ge massalaigai Adheeb ge bayaaneh aa hekkehge gothugai balai nugaiy\nހާމިދުގެ މައްސަލައިގައި އަދީބުގެ ބަޔާން އާ ހެއްކެއްގެ ގޮތުގައި ބަލައިނުގަތް\nނަޖާހު މަސްއޫދު 13 Jan 2021, 13:04\nހާމިދު އިސްމާލްގެ މައްސަލައިގައި މިއަދު ސުޕްރީމް ކޯޓުގައި އޮތް އަޑުއެހުމުގެ ތެރެއިން --\nއެމްއެމްޕީއާރްސީގެ ހިޔާނާތުގެ މައްސަލައިގައި ހުކުމް ކުރި މ. ޝޫރާމަންޒިލް، ހާމިދު އިސްމާއިލްގެ އިސްތިއުނާފު މައްސަލައިގައި ކުރީގެ ނައިބު ރައީސް އަހުމަދު އަދީބުގެ ބަޔާނެއް އާ ހެއްކެއްގެ ގޮތުގައި ބަލައިގަނެވެން ނެތް ކަމަށް މިއަދު ސުޕްރީމް ކޯޓުން ނިންމައިފި އެވެ.\nހިޔާނާތްތެރިވުމުގައި ބައިވެރިވުުމުގެ ކުށުގެ ދައުވާ ހާމިދަށް ކުރީ، ކުރެއްދޫ ހޯލްޑިންގްސް ޕްރައިވެޓް ލިމިޓެޑުން ރިސޯޓެއް ތަރައްގީކުރުމަށް ޅ. މާބިންހުރާ ކުއްޔަށް ހިފުމަށް އެކުއިޒިޝަން ކޮސްޓުގެ ގޮތުގައި އެމްއެމްޕީއާރްސީއަށް ދައްކާފައިވާ ފަސް މިލިއަން އެމެރިކާ ޑޮލަަރަށް ކުރީގެ ނައިބު ރައީސް އަހުމަދު އަދީބާއި، އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތު ގުޅިގެން ހިޔާނާތްތެރިވި ކަމަށް ބުނާ މައްސަލައިގަ އެވެ.\nއެ ފައިސާ ޖަމާ ކުރީ ހާމިދު އިސްމާއީލް ހިއްސާވާ މިލޭނިއަމް ކެޕިޓަލް މެނޭޖްމަންޓް ޕްރައިވެޓް ލިމިޓެޑް(އެމްސީއެމް)ގެ ބޭންކް އެކައުންޓަށް ކަމަށް ވެ އެވެ. އަދި އެ ފައިސާއިން ހާމިދު މުއާމަލާތް ކުރި ކަމަށްވެސް އޭނާއަށް ކުރި ދައުވާގައިވެ އެވެ.\nއެ މައްސަލައިގައި އޭނާ ޖަލަށް ލާން ކުރިމިނަލް ކޯޓުން ހުކުމް ކުރީ ދެ އަހަރާއި ނުވަ މަހާއި 18 ދުވަހަށެވެ. އެ ހުކުމަށް ހައިކޯޓުން ވަނީ ތާއީދުކޮށްފަ އެވެ.\nމިހާރު ހާމިދުގެ ފަރާތުން އެ މައްސަލަ ސުޕްރީމް ކޯޓުގައި ވަނީ އިސްތިއުނާފުކޮށްފަ އެވެ. ނަމަވެސް، އޭނާ ވަނީ 2018ގެ އޮގަސްޓް މަހުގެ ތެރޭގައި ހުކުމް ތަންފީޒުކޮށް ނިންމާ ސަލާމަތްވެފަ އެވެ.\nމިއަދުގެ އަޑުއެހުމުގައި އޮތީ އިސްތިއުނާފީ ނުކުތާތައް ހުށަހެޅުމާއި އެއާ ބެހޭގޮތުން ވާހަކަ ދެއްކުމެވެ.\nދައުލަތުގެ ފަރާތުން އެ މައްސަލައިގައި ކުރީގެ ނައިބު ރައީސް އަހުމަދު އަދީބު ދީފައިވާ ބަޔާނެއް އާ ހެއްކެއްގެ ގޮތުގައި ހުށަހަޅަން އެދުނެވެ. ނަމަވެސް، އެ ހެކި ބަލައިނުގަނެވޭނެ ކަމަށް ހާމިދުގެ ފަރާތުން ބުންޏެވެ. އެއީ އަދީބަކީ، ހާމިދާއެކު އެ މައްސަލައިގައި ދައުވާ ލިބުނު އެއް ފަރާތް ކަމަށްވާތީ އެވެ.\nއެކަމާ މެދު ގޮތެއް ނިންމަން، ކުޑަ ވަގުތުކޮޅަކަށް އަޑުއެހުން މެދުކަނޑާލުމަށްފަހު މައްސަލަ ބައްލަވާ ބެންޗުގެ ރިޔާސަތު ބަލަހައްޓަވާ ގާޒީ އަލީ ރަޝީދު ހުސެއިން އިއުލާނުކުރެއްވީ، އެއީ އަލަށް ލިބުނު ހެއްކެއްގެ ގޮތުގައި ބަލައިގަނެވެން ނެތުމުން އެ ހެކި ބަލައިނުގަންނަން ނިންމާ ކަމަށެވެ. އަދީބަކީ ހާމިދާއެކު އެ މައްސަލައިގައި ހިމެނޭ އެކަކުކަންވެސް ފާހަގަކުރެއްވި އެވެ.\nއަދީބު މިހާރު ވަނީ އެމްއެމްޕީއާރްސީގެ ހިޔާނާތަށް އިއުތިރާފުވެފަ އެވެ. އަދި އޭނާ ތަހުގީގަށް ދޭ ބަޔާންތައް ހިޔާނާތުގެ އެހެން ބައިވެރިންނާ ދެކޮޅަށް ދައުލަތުން ބޭނުން ކުރެ އެވެ. އެ މައްސަލައިގައި ދައުލަތާ އެކު ހެދި ޑީލްއެއްގެ ދަށުން އަދީބު ޖަލަށްލީ 20 އަހަރަށެވެ.\nމިއަދުގެ އަޑުއެހުމުގައި ދައުލަތުގެ ފަރާތުން ބުނެފައި ވަނީ ކްރިމިނަލް ކޯޓާއި ހައިކޯޓުން އެ މައްސަލައިގައި ނިންމާފައި ވަނީ ރަނގަޅަށް ކަމަށް ދެކޭ ކަމަށެވެ. އެހެންވެ، އެ ހުކުމްތަކަށް ސުޕްރީމް ކޯޓުން ތާއީދުކުރަން މިއަދު ދައުލަތުން އެދުނެވެ. ނަމަވެސް، ހާމިދުގެ ފަރާތުން ބުނެފައި ވަނީ އޭނާ ހިޔާނާތްތެރިވުމުގައި ބައިވެރިވި ގޮތެއް ދައުލަތަށް ބުނެދެވިފައި ނުވާ ކަމަށެވެ.\nއެ މައްސަލަ ބައްލަވާ ބެންޗުގައި ހިމެނިވަޑައިގަންނަވަނީ ފަނޑިޔާރު އަލީ ރަޝީދު ހުސެއިންގެ އިތުރުން، ފަނޑިޔާރު ޑރ. މުހައްމަދު އިބްރާހީމާއި ފަނޑިޔާރު މަހާޒު އަލީ ޒާހިރެވެ.\nހާމިދުގެ މައްސަލައިގައި އަދީބުގެ ބަޔާން ބަލައި ނުގަތް


Dhivehi :: Quran > Al-Hashr\n1. الفاتحة - އަލް ފާތިޙާ\n2. البقرة - އަލް ބަޤަރާ\n3. آل عمران - އާލް އިމްރާން\n4. النساء - އައްނިސާ\n5. المائدة - އަލް މާއިދާ\n6. الأنعام - އަލް އަންޢާމް\n7. الأعراف - އަލް ޢަޢްރާފް\n8. الأنفال - އަލް އަންފާލް\n9. التوبة - އައްތައުބާ\n10. يونس - ޔޫނުސް\n11. هود - ހޫދު\n12. يوسف - ޔޫސުފް\n13. الرعد - އައް ރަޢްދް\n14. ابراهيم - އިބްރާހީމް\n15. الحجر - އަލް ޙިޖްރު\n16. النحل - އަންނަޙްލް\n17. الإسراء - އަލް އިސްރާ\n18. الكهف - އަލް ކަހްފް\n19. مريم - މަރިޔަމް\n20. طه - ތާހާ\n21. الأنبياء - އަލް އަންބިޔާ\n22. الحج - އަލް ޙައްޖު\n23. المؤمنون - އަލް މޫމިނޫން\n24. النور - އަންނޫރު\n25. الفرقان - އަލް ފުރުޤާން\n26. الشعراء - އައްޝުޢަރާ\n27. النمل - އަންނަމްލް\n28. القصص - އަލް ޤަޞަޞް\n29. العنكبوت - އަލް ޢަންކަބޫތު\n30. الروم - އައްރޫމް\n31. لقمان - ލުޤްމާން\n32. السجدة - އައްސަޖްދަ\n33. الأحزاب - އަލް އަޙްޒާބް\n34. سبإ - ސަބާ\n35. فاطر - ފާތިރް\n36. يس - ޔާސީން\n37. الصافات - އަލް ޞޯއްފަ\n38. ص - ޞޯދް\n39. الزمر - އައްޒުމަރް\n40. غافر - އަލް ޣާފިރް\n41. فصلت - ފުއްޞިލަތް\n42. الشورى - އައްޝޫރާ\n43. الزخرف - އައްޒުޚްރޫފް\n44. الدخان - އައްދުކާން\n45. الجاثية - އަލް ޖާޡިޔަ\n46. الأحقاف - އަލް އަޙްޤާފް\n47. محمد - މުޙަންމަދު\n48. الفتح - އަލް ފަތްޙް\n49. الحجرات - އަލް ޙުޖުރާތް\n50. ق - ޤާފް\n51. الذاريات - އައްދާރިޔަ\n52. الطور - އައްތޫރް\n53. النجم - އައްނަޖްމް\n54. القمر - އަލް ޤަމަރް\n55. الرحمن - އައްރަޙްމާން\n56. الواقعة - އަލް ވާގިޢަ\n57. الحديد - އަލް ޙަދީދް\n58. المجادلة - އަލް މުޖާދިލަ\n59. الحشر - އަލް ޙަޝްރް\n60. الممتحنة - އަލް މުމްތަޙާނަ\n61. الصف - އަލް ޞަފް\n62. الجمعة - އަލް ޖުމްޢަ\n63. المنافقون - އަލް މުނާފިޤޫން\n64. التغابن - އައްތަޣާބުން\n65. الطلاق - އައްތަލަޤް\n66. التحريم - އައްތަޙްރީމް\n67. الملك - އަލް މުލްކު\n68. القلم - އަލް ޤަލަމް\n69. الحاقة - އަލް ޙާއްޤަ\n70. المعارج - އަލް މަޢާރިޖް\n71. نوح - ނޫޙް\n72. الجن - އަލް ޖިންނި\n73. المزمل - އަލް މުޒަންމިލް\n74. المدثر - އަލް މުއްދަޡިރް\n75. القيامة - އަލް ޤިޔާމަ\n76. الانسان - އަލް އިންސާން\n77. المرسلات - އަލް މުރްސަލާތް\n78. النبإ - އަންނަބާ\n79. النازعات - އަންނާޒިޢާ\n80. عبس - ޢަބަސަ\n81. التكوير - އައްތަކްވީރް\n82. الإنفطار - އަލް އިންފިތާރް\n83. المطففين - އަލް މުތައްފިފީން\n84. الإنشقاق - އަލް އަންޝިޤާޤް\n85. البروج - އަލް ބުރޫޖް\n86. الطارق - އައްތޯރިޤް\n87. الأعلى - އަލް ޢަޢްލާ\n88. الغاشية - އަލް ޣާޝިޔަ\n89. الفجر - އަލް ފަޖްރް\n90. البلد - އަލް ބަލަދް\n91. الشمس - އައްޝަމްސް\n92. الليل - އައްލައިލް\n93. الضحى - އައްޟުޙާ\n94. الشرح - އަލް އިންޝިރާޙް\n95. التين - އައްތީން\n96. العلق - އަލްޢަލަޤް\n97. القدر - އަލްޤަދްރް\n98. البينة - އަލްބައްޔިނަ\n99. الزلزلة - އައްޒަލްޒަލަ\n100. العاديات - އަލްޢާދިޔަ\n101. القارعة - އަލްޤާރިޢަ\n102. التكاثر - އައްތަކާޡުރް\n103. العصر - އަލްޢަޞްރް\n104. الهمزة - އަލް ހުމަޒަ\n105. الفيل - އަލް ފީލް\n106. قريش - ޤުރައިޝް\n107. الماعون - އަލް މާޢޫން\n108. الكوثر - އަލް ކައުޡަރް\n109. الكافرون - އަލް ކާފިރޫން\n110. النصر - އައްނަޞްރް\n111. المسد - އަލް މަސަދް\n112. الإخلاص - އަލް އިޚްލާޞް\n113. الفلق - އަލް ފަލަޤް\n114. الناس - އައްނާސް\nފަހަތަށް الحشر ކުރިއަށް\n﴿١﴾ سَبَّحَ لِلَّهِ مَا فِي السَّمَاوَاتِ وَمَا فِي الْأَرْضِ ۖ وَهُوَ الْعَزِيزُ الْحَكِيمُ\nއުޑުތަކާއި، ބިމުގައިވާހާ ތަކެއްޗެއް اللَّه އަށް تسبيح ކިޔައިފިއެވެ. އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.\n﴿٢﴾ هُوَ الَّذِي أَخْرَجَ الَّذِينَ كَفَرُوا مِنْ أَهْلِ الْكِتَابِ مِن دِيَارِهِمْ لِأَوَّلِ الْحَشْرِ ۚ مَا ظَنَنتُمْ أَن يَخْرُجُوا ۖ وَظَنُّوا أَنَّهُم مَّانِعَتُهُمْ حُصُونُهُم مِّنَ اللَّهِ فَأَتَاهُمُ اللَّهُ مِنْ حَيْثُ لَمْ يَحْتَسِبُوا ۖ وَقَذَفَ فِي قُلُوبِهِمُ الرُّعْبَ ۚ يُخْرِبُونَ بُيُوتَهُم بِأَيْدِيهِمْ وَأَيْدِي الْمُؤْمِنِينَ فَاعْتَبِرُوا يَا أُولِي الْأَبْصَارِ\nއެކަލާނގެއީ ފޮތުގެ أهل ވެރިންކުރެ كافر ވިމީހުން ފުރަތަމަ حشر ގެ ދުވަހު، އެއުރެންގެ ގެދޮރުން ނެރެލެއްވި ރަސްކަލާނގެއެވެ. އެއުރެން ނުކުންނާނޭކަމަކަށް ތިޔަބައިމީހުން ހީއެއް ނުކުރަމުއެވެ. އަދި އެއުރެން ހީކޮށްގެންތިބީ، އެއުރެންގެ ކިއްލާތައް، اللَّه ގެ ބާރުވެރިކަމުން އެއުރެން ރައްކާތެރިކޮށްދޭނެ ކަމަށެވެ. ފަހެ، އެއުރެންގެ ގާތަށް اللَّه ގެ عقاب އައީ، އެއުރެން ހީވެސް ނުކުރާފަދައަކުންނެވެ. އަދި އެކަލާނގެ އެއުރެންގެ ހިތްތަކަށް ބިރުވެރިކަން ވެއްދެވިއެވެ. އެއުރެންގެ އަމިއްލަ އަތްތަކުން އެއުރެންގެ ގެދޮރު ހަލާކު ކުރަމުން ދިޔައޫއެވެ. އަދި مؤمن ތަކުންގެ އަތްތަކުންވެސްމެއެވެ. އޭ ބުއްދީގެ أهل ވެރިންނޭވެ! ފަހެ، ތިޔަބައިމީހުން عبرة ލިބިގަންނާށެވެ.\n﴿٣﴾ وَلَوْلَا أَن كَتَبَ اللَّهُ عَلَيْهِمُ الْجَلَاءَ لَعَذَّبَهُمْ فِي الدُّنْيَا ۖ وَلَهُمْ فِي الْآخِرَةِ عَذَابُ النَّارِ\nރަށުން ބޭރުކޮށްލާފައިވާ ބަޔަކުކަމުގައިވުމަށް، اللَّه އެއުރެންގެ މައްޗަށް ލިޔުއްވާފައިނުވާނަމަ، ހަމަކަށަވަރުން، އެއުރެންނަށް މިދުނިޔޭގައި عذاب ދެއްވައިފީހެވެ. އަދި آخرة ގައި ނަރަކައިގެ عذاب އެއުރެންނަށް ހުށްޓެވެ.\n﴿٤﴾ ذَٰلِكَ بِأَنَّهُمْ شَاقُّوا اللَّهَ وَرَسُولَهُ ۖ وَمَن يُشَاقِّ اللَّهَ فَإِنَّ اللَّهَ شَدِيدُ الْعِقَابِ\nއެއީ އެއުރެން اللَّه އާއި، އެކަލާނގެ رسول އާއަށް ދެކޮޅުވެރިވީ ކަމަށްޓަކައެވެ. އަދި اللَّه އަށް ދެކޮޅުވެރިވާ މީހާ (ދަންނާށެވެ!) ފަހެ، ހަމަކަށަވަރުން، اللَّه އީ، عقوبات ގަދަފަދަވެގެންވާ ރަސްކަލާނގެއެވެ.\n﴿٥﴾ مَا قَطَعْتُم مِّن لِّينَةٍ أَوْ تَرَكْتُمُوهَا قَائِمَةً عَلَىٰ أُصُولِهَا فَبِإِذْنِ اللَّهِ وَلِيُخْزِيَ الْفَاسِقِينَ\nތިޔަބައިމީހުން ކަނޑައިލި ކޮންމެ ކަދުރުރުކަކާއި، ނުވަތަ ނުކަނޑައި އޭގެ ބުޑާއެކު ކޮޅަށްހުރުމަށް ދޫކޮށްލި ކޮންމެ ކަދުރުރުކެއް (އެ ކަނޑައިލީ ނުވަތަ ނުކަނޑައި ދޫކޮށްލީ) ފަހެ، اللَّه ގެ إذن ފުޅަށެވެ. އަދި فاسق ވި މީހުން ދެރަކޮށް، ނިކަމެތި ކޮށްލުމަށްޓަކައެވެ.\n﴿٦﴾ وَمَا أَفَاءَ اللَّهُ عَلَىٰ رَسُولِهِ مِنْهُمْ فَمَا أَوْجَفْتُمْ عَلَيْهِ مِنْ خَيْلٍ وَلَا رِكَابٍ وَلَٰكِنَّ اللَّهَ يُسَلِّطُ رُسُلَهُ عَلَىٰ مَن يَشَاءُ ۚ وَاللَّهُ عَلَىٰ كُلِّ شَيْءٍ قَدِيرٌ\nއަދި އެއުރެންގެ ކިބައިން اللَّه، އެކަލާނގެ رسول އާއަށް فَىء ގެ ގޮތުގައި ދެއްވައިފި މުދަލަކާމެދު (ދަންނާށެވެ!) ފަހެ، ތިޔަބައިމީހުން އެ މުދާ އަތުލުމަށްޓަކައި، އަހެއްވެސް، جمل އެއްވެސް ދުއްވާފައެއް ނުވެއެވެ. އެހެނެއްކަމަކު اللَّه، އެކަލާނގެ އިރާދަކުރައްވާ ބަޔެއްގެ މައްޗަށް އެކަލާނގެ رسول ން ބާރުވެރިކުރައްވަތެވެ. އަދި اللَّه އީ، ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n﴿٧﴾ مَّا أَفَاءَ اللَّهُ عَلَىٰ رَسُولِهِ مِنْ أَهْلِ الْقُرَىٰ فَلِلَّهِ وَلِلرَّسُولِ وَلِذِي الْقُرْبَىٰ وَالْيَتَامَىٰ وَالْمَسَاكِينِ وَابْنِ السَّبِيلِ كَيْ لَا يَكُونَ دُولَةً بَيْنَ الْأَغْنِيَاءِ مِنكُمْ ۚ وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا ۚ وَاتَّقُوا اللَّهَ ۖ إِنَّ اللَّهَ شَدِيدُ الْعِقَابِ\nރަށްރަށުގެ أهل ވެރިންގެ ކިބައިން، اللَّه، އެކަލާނގެ رسول އާއަށް فَىء މުދަލުގެ ގޮތުގައި ލިބިދެއްވައިފި އެއްޗަކާމެދު (ދަންނާށެވެ!) ފަހެ، އެ ތަކެއްޗަކީ، اللَّه އަށާއި، رسول އާއަށާއި، ގާތްތިމާގެ މީހުންނަށާއި، يتيم ންނަށާއި، مسكين ންނަށާއި، ދަތުރުވެރިންނަށް خاص ވެފައިވާ ތަކެއްޗެވެ. އެއީ އެ މުދާތައް ތިޔަބައިމީހުންކުރެ މުއްސަނދިންގެ މެދުގައި دور ވޭވެ ހުރިޔަނުދިނުމަށްޓަކައެވެ. އަދި رسول އާ ތިޔަބައިމީހުންނަށް ގެނެސްދެއްވި ކޮންމެ އެއްޗެއްގައި، ފަހެ، ތިޔަބައިމީހުން ހިފާށެވެ! އަދި އެކަލޭގެފާނު ތިޔަބައިމީހުންނަށް ނަހީކުރެއްވި ކޮންމެ ކަމަކުން، ފަހެ، ތިޔަބައިމީހުން ދުރުވެގަންނާށެވެ! އަދި ތިޔަބައިމީހުން اللَّه އަށް تقوى ވެރިވާށެވެ! ހަމަކަށަވަރުން، اللَّه އީ، عقوبات ގަދަފަދަވެގެންވާ ރަސްކަލާނގެއެވެ.\n﴿٨﴾ لِلْفُقَرَاءِ الْمُهَاجِرِينَ الَّذِينَ أُخْرِجُوا مِن دِيَارِهِمْ وَأَمْوَالِهِمْ يَبْتَغُونَ فَضْلًا مِّنَ اللَّهِ وَرِضْوَانًا وَيَنصُرُونَ اللَّهَ وَرَسُولَهُ ۚ أُولَٰئِكَ هُمُ الصَّادِقُونَ\nއެއުރެންގެ ގެދޮރުންނާއި، އެއުރެންގެ މުދަލުން ނެރެލާފައިވާ فقير مهاجر ންނަށް (އެ فَىء މުދަލުގައި) حق އެއްވެއެވެ. އެއުރެންނީ اللَّه ގެ حضرة ން فضل ވަންތަވެރިކަމާއި، ރުހިވޮޑިގަތުން އެދޭ މީހުންނެވެ. އަދި اللَّه އަށާއި، އެކަލާނގެ رسول އާއަށް نصر ދޭ މީހުންނެވެ. އެއުރެންނީ ހަމަ ތެދުވެރިންނެވެ.\n﴿٩﴾ وَالَّذِينَ تَبَوَّءُوا الدَّارَ وَالْإِيمَانَ مِن قَبْلِهِمْ يُحِبُّونَ مَنْ هَاجَرَ إِلَيْهِمْ وَلَا يَجِدُونَ فِي صُدُورِهِمْ حَاجَةً مِّمَّا أُوتُوا وَيُؤْثِرُونَ عَلَىٰ أَنفُسِهِمْ وَلَوْ كَانَ بِهِمْ خَصَاصَةٌ ۚ وَمَن يُوقَ شُحَّ نَفْسِهِ فَأُولَٰئِكَ هُمُ الْمُفْلِحُونَ\nއަދި އެއުރެންގެ ކުރީގައި، المدينة ގައި ވަޒަންވެރިވެ، إيمان ކަމުގައި قائم ވެތިބި أنصار ން، އެއުރެންގެ ގާތަށް هجرة ކުރި مهاجر ންދެކެ ލޯބިވެތެވެ. އަދި އެއުރެންނަށް (އެބަހީ: مهاجر ންނަށް) ދެއްވި އެއްވެސް އެއްޗަކަށް އެއްވެސް ބޭނުމެއް (ނުވަތަ ދަހިވެތި ކަމެއް) އެއުރެން (އެބަހީ: أنصار ން) ގެ ހިތްތަކުގައި ނުވެއެވެ. އަދި އެއުރެންގެ އަމިއްލަ نفس ތަކުގެ މައްޗަށް، އެއުރެންނަށް އިސްކަންދެތެވެ. އެއުރެންނަށް ބޭނުންތެރިކަން ބޮޑުވެފައި ވީނަމަވެސްމެއެވެ. އެމީހެއްގެ އަމިއްލަ نفس ގެ ދަހިވެތިކަމުން މިންޖުވެއްޖެ މީހާ (ދަންނާށެވެ!) ފަހެ، އެއުރެންނީ ހަމަ ދިންނަވާނެ މީހުންނެވެ.\n﴿١٠﴾ وَالَّذِينَ جَاءُوا مِن بَعْدِهِمْ يَقُولُونَ رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ وَلَا تَجْعَلْ فِي قُلُوبِنَا غِلًّا لِّلَّذِينَ آمَنُوا رَبَّنَا إِنَّكَ رَءُوفٌ رَّحِيمٌ\nއަދި އެއުރެންގެ ފަހުން އައި މީހުން ބުނެތެވެ. އަޅަމެންގެ ވެރިރަސްކަލާކޮ! އަޅަމެންނަށާއި، އަދި އަޅަމެންނަށްވުރެ ކުރިން إيمان ވި، އަޅަމެންގެ أخ ންނަށް ފާފަފުއްސަވާނދޭވެ! އަދި إيمان ވި މީހުންނަށް އަޅަމެންގެ ހިތްތަކުގައި حسد ވެރިކަމެއް ނުލައްވާނދޭވެ! އަޅަމެންގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެއީ، ނުހަނު އޯގާވަންތަ، رحيم ވަންތަ ރަސްކަލާނގެއެވެ.\n﴿١١﴾ ۞ أَلَمْ تَرَ إِلَى الَّذِينَ نَافَقُوا يَقُولُونَ لِإِخْوَانِهِمُ الَّذِينَ كَفَرُوا مِنْ أَهْلِ الْكِتَابِ لَئِنْ أُخْرِجْتُمْ لَنَخْرُجَنَّ مَعَكُمْ وَلَا نُطِيعُ فِيكُمْ أَحَدًا أَبَدًا وَإِن قُوتِلْتُمْ لَنَنصُرَنَّكُمْ وَاللَّهُ يَشْهَدُ إِنَّهُمْ لَكَاذِبُونَ\nمنافق ވިމީހުން ކަލޭގެފާނު ދެކެވަޑައިނުގަންނަވަމުތޯއެވެ؟ ފޮތުގެ أهل ވެރިންކުރެ كافر ވެގެންތިބި އެއުރެންގެ أخ ންނަށް އެއުރެން ބުނެތެވެ. ތިޔަބައިމީހުން (ރަށުން) ނެރެލައިފިނަމަ، ހަމަކަށަވަރުން، ތިޔަބައިމީހުންނާއެކު ތިމަންމެންވެސް ނުކުންނާނަމެވެ. ތިޔަބައިމީހުންނަށް ގެއްލުންދިނުމުގައި ދުވަހަކުވެސް އެއްވެސް މީހަކަށް ތިމަންމެން ކިޔަމަނެއް ނުވާނޫއެވެ. އަދި ތިޔަބައިމީހުންނާ ދެކޮޅަށް ހަނގުރާމަ ކޮށްފިނަމަ، ހަމަކަށަވަރުން، ތިމަންމެން ތިޔަބައިމީހުންނަށް نصر ދޭހުށީމުއެވެ. ހަމަކަށަވަރުން އެއުރެންނީ، ދޮގުވެރިންކަމަށް اللَّه ހެކިވެވޮޑިގެންވެތެވެ.\n﴿١٢﴾ لَئِنْ أُخْرِجُوا لَا يَخْرُجُونَ مَعَهُمْ وَلَئِن قُوتِلُوا لَا يَنصُرُونَهُمْ وَلَئِن نَّصَرُوهُمْ لَيُوَلُّنَّ الْأَدْبَارَ ثُمَّ لَا يُنصَرُونَ\nހަމަކަށަވަރުން، އެއުރެން ނެރެލައިފިނަމަ، އެއުރެންނާއެކު އެއުރެންނެއް ނުނިކުންނާނެތެވެ. އަދި ހަމަކަށަވަރުން، އެއުރެންނާ ހަނގުރާމަކޮށްފިނަމަ، އެއުރެންނަކަށް އެއުރެން نصر އެއްވެސް ނުދޭނެތެވެ. އަދި ހަމަކަށަވަރުން، އެއުރެންނަށް نصر ދިނުމަށް ނުކުތަސް، އެއުރެން ފުރަގަސްދީ ފިލަންދުވާނެކަން ކަށަވަރެވެ. ދެން އެއުރެންނަކަށް (އެއްވެސް ފަރާތަކުން) نصر އެއް ނުލިބޭނެތެވެ.\n﴿١٣﴾ لَأَنتُمْ أَشَدُّ رَهْبَةً فِي صُدُورِهِم مِّنَ اللَّهِ ۚ ذَٰلِكَ بِأَنَّهُمْ قَوْمٌ لَّا يَفْقَهُونَ\nއެއުރެންގެ ހިތްތަކުގައި اللَّه އަށްވުރެން ތިޔަބައިމީހުންދެކެ ގަންނަ ބިރު ބޮޑުކަން ކަށަވަރެވެ. އެއީ އެއުރެންނީ، ނުވިސްނޭ ބަޔަކުކަމުގައިވާ ކަމަށްޓަކައެވެ.\n﴿١٤﴾ لَا يُقَاتِلُونَكُمْ جَمِيعًا إِلَّا فِي قُرًى مُّحَصَّنَةٍ أَوْ مِن وَرَاءِ جُدُرٍ ۚ بَأْسُهُم بَيْنَهُمْ شَدِيدٌ ۚ تَحْسَبُهُمْ جَمِيعًا وَقُلُوبُهُمْ شَتَّىٰ ۚ ذَٰلِكَ بِأَنَّهُمْ قَوْمٌ لَّا يَعْقِلُونَ\nރައްކާތެރި ކުރައްވާފައިވާ ރަށްތަކެއްގައި ތިބެގެން، ނުވަތަ ފާރުތަކެއްގެ ނިވަލުގައި ތިބެގެން މެނުވީ، އެއުރެން އެންމެން އެކުގައި (ނުކުމެ) ތިޔަބައިމީހުންނަކާ ހަނގުރާމައެއް ނުކުރާނެތެވެ. އެއުރެންގެ މެދުގައި ހިނގާ ހަނގުރާމަ ގަދަފަދަ ވެގެންވެއެވެ. އެއުރެންގެ ހިތްތައް ބައިބައިވެގެންވާ حال، ތިބާ ހީކުރަނީ، އެއުރެންނީ، އެންމެން އެކަތިގަނޑަކަށްވެފައިވާ ބަޔެއްކަމުގައެވެ. އެއީ، އެއުރެންނީ، ނުވިސްނޭ ބަޔަކުކަމުގައިވާ ކަމަށްޓަކައެވެ.\n﴿١٥﴾ كَمَثَلِ الَّذِينَ مِن قَبْلِهِمْ قَرِيبًا ۖ ذَاقُوا وَبَالَ أَمْرِهِمْ وَلَهُمْ عَذَابٌ أَلِيمٌ\nއެއުރެންނަށްވުރެ ތަންކޮޅެއްކުރިން އުޅުނު މީހުން ފަދައިންނެވެ. އެއުރެންގެ ނުބައި عمل ގެ ރަހަ، އެއުރެންނަށް ލިބުނެވެ. އަދި އެއުރެންނަށް (آخرة ގައި) ވޭންދެނިވި عذاب ހުށްޓެވެ.\n﴿١٦﴾ كَمَثَلِ الشَّيْطَانِ إِذْ قَالَ لِلْإِنسَانِ اكْفُرْ فَلَمَّا كَفَرَ قَالَ إِنِّي بَرِيءٌ مِّنكَ إِنِّي أَخَافُ اللَّهَ رَبَّ الْعَالَمِينَ\nشيطان އާގެ مثال ގައެވެ. އޭނާ އިންސާނާޔަށް كافر ވާށޭ ބުނިހިނދެވެ. ފަހެ، އެ އިންސާނާ كافر ވީހިނދު އެ شيطان އާ ބުންޏެވެ. ހަމަކަށަވަރުން، ތިމަންވަނީ، ތިބާގެ ކިބައިން ބަރީއަވެގެންނެވެ. ހަމަކަށަވަރުން، عالم ތަކުގެ ވެރި اللَّه އަށް ތިމަން ބިރުގަނެތެވެ.\n﴿١٧﴾ فَكَانَ عَاقِبَتَهُمَا أَنَّهُمَا فِي النَّارِ خَالِدَيْنِ فِيهَا ۚ وَذَٰلِكَ جَزَاءُ الظَّالِمِينَ\n﴿١٨﴾ يَا أَيُّهَا الَّذِينَ آمَنُوا اتَّقُوا اللَّهَ وَلْتَنظُرْ نَفْسٌ مَّا قَدَّمَتْ لِغَدٍ ۖ وَاتَّقُوا اللَّهَ ۚ إِنَّ اللَّهَ خَبِيرٌ بِمَا تَعْمَلُونَ\nއޭ إيمان ވެއްޖެ މީސްތަކުންނޭވެ! ތިޔަބައިމީހުން اللَّه އަށް تقوى ވެރިވާށެވެ! އަދި ކޮންމެ نفس އެއްމެ، މާދަމައަށްޓަކައި އިސްކޮށްފައިވާ عمل އެއް ބަލައިފާހުށިކަމެވެ! އަދި ތިޔަބައިމީހުން اللَّه އަށް تقوى ވެރިވާށެވެ! ހަމަކަށަވަރުން، اللَّه އީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿١٩﴾ وَلَا تَكُونُوا كَالَّذِينَ نَسُوا اللَّهَ فَأَنسَاهُمْ أَنفُسَهُمْ ۚ أُولَٰئِكَ هُمُ الْفَاسِقُونَ\nއަދި اللَّه ހަނދުމަ ނައްތައިލި މީހުން ފަދައިން ތިޔަބައިމީހުން ނުވާށެވެ! ފަހެ، އެކަލާނގެ އެއުރެންގެ އަމިއްލަ نفس ތައް ހަނދުމަނެތިކޮށްލެއްވިއެވެ. އެއުރެންނީ، ހަމަ فاسق ންނެވެ.\n﴿٢٠﴾ لَا يَسْتَوِي أَصْحَابُ النَّارِ وَأَصْحَابُ الْجَنَّةِ ۚ أَصْحَابُ الْجَنَّةِ هُمُ الْفَائِزُونَ\nނަރަކައިގެ أهل ވެރިންނާއި، ސުވަރުގޭގެ أهل ވެރިން ހަމަހަމައެއް ނުވާނެތެވެ. ސުވަރުގޭގެ أهل ވެރިންނީ، ހަމަ نصيب ލިބިގެންވާ މީހުންނެވެ.\n﴿٢١﴾ لَوْ أَنزَلْنَا هَٰذَا الْقُرْآنَ عَلَىٰ جَبَلٍ لَّرَأَيْتَهُ خَاشِعًا مُّتَصَدِّعًا مِّنْ خَشْيَةِ اللَّهِ ۚ وَتِلْكَ الْأَمْثَالُ نَضْرِبُهَا لِلنَّاسِ لَعَلَّهُمْ يَتَفَكَّرُونَ\nތިމަންރަސްކަލާނގެ ފަރުބަދައެއްގެ މައްޗަށް މި قرآن ބާވައިލެއްވިނަމަ، ހަމަކަށަވަރުން، އެ ފަރުބަދައެއް اللَّه އަށް ބިރުވެތިވުމުގެ ސަބަބުން ކުނޑިކުނޑިވެގެން ތިރިވާތީ ތިބާއަށް ފެނުނީހެވެ. އަދި އެ مثال ތައް މީސްތަކުންނަށް ތިމަންރަސްކަލާނގެ ޖައްސަވަނީ، އެއުރެން فكر ކުރުމަށްޓަކައެވެ.\n﴿٢٢﴾ هُوَ اللَّهُ الَّذِي لَا إِلَٰهَ إِلَّا هُوَ ۖ عَالِمُ الْغَيْبِ وَالشَّهَادَةِ ۖ هُوَ الرَّحْمَٰنُ الرَّحِيمُ\nއެކަލާނގެއީ، اللَّه އެވެ. އެކަލާނގެއީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. އެކަލާނގެއީ، رحمن ވަންތަ، رحيم ވަންތަ ރަސްކަލާނގެއެވެ.\n﴿٢٣﴾ هُوَ اللَّهُ الَّذِي لَا إِلَٰهَ إِلَّا هُوَ الْمَلِكُ الْقُدُّوسُ السَّلَامُ الْمُؤْمِنُ الْمُهَيْمِنُ الْعَزِيزُ الْجَبَّارُ الْمُتَكَبِّرُ ۚ سُبْحَانَ اللَّهِ عَمَّا يُشْرِكُونَ\nއެކަލާނގެއީ، اللَّه އެވެ. އެކަލާނގެއީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. ރަސްވަންތަ ރަސްކަލާނގެއެވެ. طاهر ވަންތަ ރަސްކަލާނގެއެވެ. ހުރިހާ އުނިކަމަކުން ހުސްދުރުވެވޮޑިގެންވާ ރަސްކަލާނގެއެވެ. أمان ކަން ދެއްވާ ރަސްކަލާނގެއެވެ. ހުރިހާ އެއްޗެއް ރައްކާތެރިކުރައްވައި ބަލަހައްޓަވާ ރަސްކަލާނގެއެވެ. عزيز ވަންތަ ރަސްކަލާނގެއެވެ. جبّار ވަންތަ ރަސްކަލާނގެއެވެ. عظمة ތެރިވަންތަ ރަސްކަލާނގެއެވެ. އެއުރެން شريك ކުރާ ތަކެތިން اللَّه ހުސްطاهر ވަންތަވެވޮޑިގެންވެތެވެ.\n﴿٢٤﴾ هُوَ اللَّهُ الْخَالِقُ الْبَارِئُ الْمُصَوِّرُ ۖ لَهُ الْأَسْمَاءُ الْحُسْنَىٰ ۚ يُسَبِّحُ لَهُ مَا فِي السَّمَاوَاتِ وَالْأَرْضِ ۖ وَهُوَ الْعَزِيزُ الْحَكِيمُ\nއެކަލާނގެއީ، اللَّه އެވެ. ހުރިހާ އެއްޗެއް ހައްދަވާ ރަސްކަލާނގެއެވެ. ހުރިހާ އެއްޗެއް އުފައްދަވާ ރަސްކަލާނގެއެވެ. صورة ކުރައްވާ ރަސްކަލާނގެއެވެ. އެންމެހާ ރިވެތި ނަންފުޅުތައް މިލްކުވެގެންވަނީ، އެކަލާނގެއަށެވެ. އުޑުތަކާއި، ބިމުގައިވާހާ ތަކެއްޗެއް އެކަލާނގެއަށް تسبيح ދަންނަވަތެވެ. އަދި އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.


ސައުތު އޭޝިއަން ސީސަނަލް ކުލައިމެޓް އައުޓްލުކް ފޯރަމު އިފްތިތާޙްކޮށްފި | ސައުތު އޭޝިއަން ސީސަނަލް ކުލައިމެޓް އައުޓްލުކް ފޯރަމު އިފްތިތާޙްކޮށްފި – Sarukaaruge Khabaru\nސައުތު އޭޝިއަން ސީސަނަލް ކުލައިމެޓް އައުޓްލުކް ފޯރަމު އިފްތިތާޙްކޮށްފި\nސައުތު އޭޝިއަން ސީސަނަލް ކުލައިމެޓް އައުޓްލުކް ފޯރަމް (SASCOF) މިއަދު އިފްތިތާޙްކޮށްފިއެވެ. ހޮޓެލް ޖެންގައި ބޭއްވި ރަސްމިއްޔާތެއްގައި މި ފޯރަމް މިއަދު އިފްތިތާޙް ކޮށްދެއްވީ ސްޓޭޓް މިނިސްޓަރ އޮފް އެންވަޔަރުމެންޓް އެންޑް އެނާޖީ އަލްފާޟިލް އަބްދުﷲހި މަޖީދެވެ. މި ފޯރަމަކީ ކުރިއަށް އޮތް ދެ ތިން މަހަށް ދެކުނު އޭޝިޔާގެ ޤައުމުތަކަށް މޫސުން ލަފާކުރެވޭ ގޮތްބެލުމާއި އެކަމާބެހޭ މަޝްވަރާކުރުމަށް މި ސަރަޙައްދުގެ ޤައުމުތަކުންނާއި ކުރިއަރާފައިވާ ޤައުތަކުގެ ފަންނީ އެހީތެރިކަމާއެކު ބޭއްވޭ ބައްދަލުވުމެކެވެ. 2010 ވަނަ އަހަރުން ފެށިގެން ދެކުނު އޭޝިޔާގެ ކޮންމެވެސް އެއްޤައުމެއްގައި މިފޯރަމް ބޭއްވުމަށް ދުނިޔޭގެ މޫސުމާއި ބެހޭ ޖަމްޢިއްޔާގެ އެހީތެރިކަން އަންނަނީ ލިބެމުންނެވެ. އެހެންކަމަށް ވުމާއެކު، މިއީ އެފަދަ 11 ވަނަ ބައްދަލުވުމެވެ. މި ބައްދަލުވުން ރާއްޖޭގައި މިއަހަރު ބޭއްވެނީ ދުނިޔޭގެ މޫސުމާއިބެހޭ ޖަމްޢިއްޔާ (WMO) އާއި ރީޖަނަލް އިންޓަގްރޭޓެޑް މަލްޓިހަޒާރޑް އާލީވޯނިންގެ ސިސްޓަމް ފޯ އޭޝިޔާ އެންޑް އެފްރިކާ (RIMES) އަދި ކެނަޑާ ސަރުކާރުގެ މާލީ އެހީތެރިކަމާއެކުގައެވެ.\nމި ބައްދަލުވުމުގައި މައިގަނޑު ގޮތެއްގައި ބައިވެރިވަނީ ދެކުނު އޭޝިއާ ސަރަޙައްދުގެ މެޓްއޮފީސްތަކާއި ދައުވަތުދެވިގެން ބައިވެރިވާ މޫސުމާއިބެހޭ ދާއިރާގެ ފަންނީ މާހިރުންނެވެ. މީގެތެރޭގައި ދުނިޔޭގެއާއި ސަރަހައްދީ ފެންވަރުގެ ކުލައިމެޓް ސެންޓަރުތަށް ތަމްސީލުކުރައްވާ މާހިރުންވެސް ހިމެނެއެވެ.\nސެޕްޓެމްބަރު 25 ން 27 ބޭއްވޭ މި ބައްދަލުވުމުގެ ހުރިހާ ބައިވެރިންގެ މެދުގައި މަޝްވަރާކުރެވި އެއްބަސްވެވިގެން، ދެކުނު އޭޝިޔާ ސަރަޙައްދުގެ ހުރިހާޤައުމަކަށް ކުރިއަށް އޮތް5ވަރަކަށް މަސްދުވަހަށް މޫސުން އޮންނާނެކަމަށް ލަފާކުރެވޭގޮތުގެ ސްޓޭޓްމެންޓެއް ތައްޔާރުކުރެވޭނެއެވެ. އަދި ދިގުމުއްދަތަށް މިތައްޔާރުކުރެވޭ ފޯކާސްޓްތައް ބޭނުންކޮށްގެން ކަމާގުޅޭ ދާއިރާތަކުގެ މަސައްކަތްތައް ދުރާލާ ރާވާ ބައްޓަންކުރާނެ ގޮތްތަކުގެ މައްޗަށް ވެސް އަލި އަޅުވާލެވޭނެއެވެ.\nމި ފޯރަމުގެ ބައެއް ސެޝަންތައް މާދަމާވެސް ކުރިއަށްދާއިރު މި ފޯރަމުގައި ތައްޔާރުކުރާ އޮފިޝަލް ކޮންސެންސަސް ފޯކާސްޓް ސްޓޭޓްމެންޓް ނެރުމަށް ހަމަޖެހިފައިވަނީ 27 ސެޕްޓެމްބަރު 2017 ގައެވެ.


ޗައިނާގައި ކުއްތާ ކެއުން މަނާ ކުރުމުން އަހަރަކު 10 މިލިއަން ކުއްތާ ސަލާމަތްވާނެ! – Dhen.mv\nޗައިނާގައި ކުއްތާ ކެއުން މަނާ ކުރުމުން އަހަރަކު 10 މިލިއަން ކުއްތާ ސަލާމަތްވާނެ!\nApril 9, 2020 - 11:53 pm\nޗައިނާގައި ކުއްތާ ކެއުން މަނާ ކުރުމާ ގުޅިގެން އަހަރަކު 10 މިލިއަން ކުއްތާ ސަލާމަތް ވާނެ ކަމަށް ރިޕޯޓްތަކުން ބުނެފިއެވެ.\nޗައިނީސް މިނިސްޓްރީ އޮފް އެގްރިކަލްޗަރ އެންޑް ރޫރަލް އެފެއާޒް އިން ބުނީ، އިއްޔެ ބުނީ ކުއްތާ އަކީ ކެއުމަށް ބޭނުން ކުރަން އެކަށީގެންވާ ޖަނަވާރެއް ނޫން ކަމަށެވެ. ޗައިނާގެ އެނިމަލް ހަސްބެންޑަރީ ގާނޫނުގައި ބަޔާން ކޮށްފައިވާ ގޮތުގައި، އެގައުމުގައި ކެއުމަށް ހަމަ އެކަނި ބޭނުން ކުރެވޭނީ ލައިވްސްޓޮކްގައި ހިމަނާފައިވާ ޖަނަވާރުތައް އެކަންޏެވެ.\nމިގާނޫނުގެ ދަށުން ކޮންމެ އަހަރަކު ޗައިނާގައި ދެން 10 މިލިއަން ކުއްތާ ސަލާމަތް ކުރެވޭނެ ކަމަށް ރިޕޯޓްތައް ބުނެއެވެ. އެހެންނަމަވެސް ޗައިނާގެ ސަރުކާރުގައި މަސައްކަތް ކުރާ އޮފިޝަލެއް ޗައިނީސް ނޫހަށް މައުލޫމާތު ދެމުން ބުނީ، ކެއުން މަނާ ކުރި ޖަނަވާރުތަކުގެ ލިސްޓުގައި ކުއްތާ ނުހިމެނޭ ކަމަށެވެ.\nޗައިނާގެ ވުހާން ސިޓީއިން ފުރަތަމަ ފެނުނު ނުރައްކާތެރި ކޯވިޑް 19 ވައިރަހުގެ ސަބަބުން އެގައުމުގައި ބުޅާ ފަދަ ޖަނަވާރު ކެއުން ވެސް ވަނީ މަނާކޮށްފައެވެ. ނުރައްކާތެރި ކޯވިޑް-19 ވައިރަސް މިހާރު ހަލުވިކަމާއިއެކު ދުނިޔޭގެ އެކި ހިސާބުތަކުގައި ފެތުރެމުން ދާއިރު، ބަލި ޖެހުނު މީހުންގެ އަދަދު ވަނީ ދޮޅު މިލިއަނަށްވުރެ މަތިވެފައެވެ.


Miss India ge thaaju mi faharu Rajasthan\nއިންޑިއާގެ ރީތީގެ ރާނީއަށް މިއަހަރު ހޮވުނު ސުމަން ރާއޯ--\nމިސް އިންޑިއާގެ ތާޖު މިފަހަރު ރާޖަސްތާނަށް\nއިންޑިއާގެ ރީތީގެ ރާނީއަކަށް ރާޖަސްތާނަށް ނިސްބަތްވާ، ސުމަން ރާއޯ ހޮވިއްޖެ އެވެ.\n"މިސް އިންޑިއާ 2019" ހޮވުމަށް ރޭ މުމްބާއީގައި ބޭއްވި ހާއްސަ ރަސްމިއްޔާތުގައި ސުމަންގެ ބޮލުގައި ތާޖު އަޅުވައި ދިނީ މިދިޔަ އަހަރު މިސް އިންޑިއާ އަށް ހޮވުނު ތަމިލް ނާޑޫ ސިޓީގެ އަނުކްރީތީ ވާސް އެވެ.\nއުމުރުން 20 އަހަރުގެ ސުމަން އަކީ ޗާޓެޑް އެކައުންޓިންގެ ދާއިރާ އިން މަތީ ތައުލީމު ހާސިލު ކުރަމުން އަންނަ ފަރާތެކެވެ. މިސް އިންޑިއާގެ ލަގަބު މިފަހަރު އޭނާ އަށް ލިބުމާއެކު މިއަހަރު ތައިލެންޑުގައި އޮންނަ ދުނިޔޭގެ ރީތީގެ ރާނީ ހޮވުމަށް އޮންނަ މުބާރާތުގައި އޭނާ އިންޑިއާ ތަމްސީލު ކުރާނެ އެވެ.\nރީތީގެ ރާނީއަކަށް ހޮވުމުން ސުމަން އިންޑިއާގެ ނޫސްތަކަށް ދިން އިންޓަވިއުގައި ވަނީ ހުވަފެނެއް ދެކިއްޖެނަމަ އެހުވަފެނެއް ހަގީގަތަކަށް ހެދުމަށް އޭނާ ފަދައިން އެހެން އަންހެން ކުދިން ވެސް މަސައްކަތް ކުރާނެ ކަމަށް އުއްމީދު ކުރާ ކަމަށެވެ. އެގޮތުން އޭނާއަށް ލިބުނު ކާމިޔާބީ އާއިލާ އާއި ގާތް ރަހުމަތްތެރިންނާއެކު ފާހަގަކުރުމަށް ކެތްމަދުވެފައި ހުރި ކަމަށް ވެސް އޭނާ ބުންޏެވެ.\nކަރަން ޖޯހަރާއި މަނީޝް ޕައުލް އަދި 17 އަހަރަށްފަހު އިންޑިއާއަށް މިސް ވޯލްޑްގެ ތާޖު ހޯދައިދިން މަނޫޝީ ޗިއްލަރު އެ ރަސްމިއްޔާތު ހުށަހަޅައިދިންއިރު މިފަހަރުގެ މުބާރާތުގައި މިސް އިންޑިއާ ގްރޭންޑް އިންޓަނޭޝަނަލަކީ ޗައްތިސްގަރަށް ނިސްބަތްވާ ޝިވާނީ ޖާދަވްއެވެ. އަދި މިސް އިންޑިއާ ޔުނައިޓެޑް ކޮންޓިނެންޓްސްއަކަށް ބިހާރަށް ނިސްބަތްވާ ޝްރެޔާ ޝަންކާރު ވަނީ ހޮވިފައެވެ. އޭގެ އިތުރުން މުބާރާތުގެ ދެވަނައަށް ދިޔައީ ތެލަންގަނާގެ ސަންޖަނާ ވިޖެވެ.\nމިސް އިންޑިއާ މުނިފޫހިފިލުވުން\nޗާޓެޑް އެކައުންޓިންއަކީ ދައިރާއެއްނޫން. އެކައުންޓިން ދައިރާއިން ޗާރޓެޑް ޑިގްރީއެއް ހާސިލްކޮއްފަ. މިހާރު ތިޔަ ބުނެވެނީ ޕީއެޗްޑީ އިން ޑޮކްޓަރިޒަމް ހާސިލްކޮއްފައޭ ކަހަލަ ބަހެއް.


Raees ge event inthizaam kuran Broadcasting commission ge member Zeyna! | Mihaaru\nބްރޯޑްކާސްޓިން ކޮމިޝަންގެ މެމްބަރު ޒޭނާ-- މިހާރު ފޮޓޯ\nބްރޯޑްކޮމްގެ މެމްބަރު ޒޭނާ، ރަައީސްގެ އިވެންޓް އިންތިޒާމް ކުރަން!\n10 އޮކްޓޯބަރ 2017 - 10:42 65 comments\nއުމުރުން ދުވަސްވީ މީހުންނާ ރައީސް އަބްދުﷲ ޔާމީންގެ ދެކަނބަލުން ބައްދަލުކުރައްވަން ރޭ ރަސްފަންނުގައި ބޭއްވި ހަފުލާ އިންތިޒާމް ކުރުމުގެ ކަންކަމުގައި ބްރޯޑްކާސްޓިން ކޮމިޝަން، (ބްރޯޑްކޮމް) ގެ މެމްބަރު ފާތިމަތު ޒޭނާ ފާޅުގައި އުޅުއްވައިފި އެވެ.\nރާއްޖެ ޓީވީން އާންމުކުރި ވީޑިއޯއެއްގައި ފެންނަ ގޮތުން ޒޭނާ ވަނީ ހަފުލާއަށް ދިޔަ މީހުން ތިބޭނެ އިންތިޒާމް ހަމަޖެއްސުމުގައި ހަރަކާތްތެރިވެވަޑައިގެންފަ އެވެ. އެގޮތުން މީހުން ތިބޭ ގޮތް ތަރުތީބުކުރަން ޖަހާ ނަމްބަރުތައް ހިފައިގެން އޭނާ އުޅުއްވި މަންޒަރު ފެނެ އެވެ.\nގާނޫނީ ގޮތުން މިނިވަން މުއައްސަސާއެއްގެ ހައިސިއްޔަތު ދީފައި އޮތް ބްރޯޑްކޮމްގެ މެމްބަރަކު ސަރުކާރުގެ އިވެންޓެއް އިންތިޒާމްކުރުމުގައި އެގޮތަށް އުޅުއްވުމުން، އެތަނަށް ސަރުކާރުގެ ނުފޫޒު ފޯރާފައިވާ މިންވަރު އެނގޭ ކަމަށް، ބައެއް ފަރާތްތަކުން ދަނީ ބުނަމުންނެވެ.\nބްރޯޑްކޮމް އިން މި ފަހުން ވަނީ ރާއްޖެ ޓީވީ ބޮޑެތި އަދަދުތަކުން ޖޫރިމަނާކޮށްފަ އެވެ. އެންމެ ފަހުން ބައި މިލިއަން ރުފިޔާ އިން ޖޫރިމަނާކުރީ ގައުމީ ސަލާމަތަށް ނުރައްކާވާ ފަދަ ކޮންޓެންޓެއް ދައްކައިގެންނެވެ. އޭގައި ތިމަރަފުށީ ދާއިރާގެ މެމްބަރު މުހައްމަދު މުސްތަފާ ވިދާޅުވަނީ ރައްޔިތުން ނުކުމެ ރައީސް ޔާމީން އެ މަގާމުން ދުރުކުރުމަށެވެ.\nރޭގެ އިވެންޓް އިންތިޒާމް ކުރުމަށް ޒޭނާ ހަރަކާތްތެރިވާ ވީޑީއޯ--\nޒޭނާ ވަނީ މީގެ ކުރިން ވެސް ޕީޕީއެމްގެ ހަރަކާތްތަކުގައި އިސްކޮށް އުޅުއްވައިފަ އެވެ. ބްރޯޑްކޮމްގެ މެމްބަރަކަށް އޭނާ ހަމަޖެއްސީ ވެސް އޭގެ ސަބަބުން ކަމަށް އޭރު އެތައް ބަޔަކު ވާހަކަދެއްކި އެވެ.\nމިނިވަން މުއައްސަސާއެއްގެ މެމްބަރަކަށް ހުންނަވައިގެން ސަރުކާރުގެ ހަފުލާއެއް އިންތިޒާމްކުރުމުގައި އުޅުއްވީ ކީއްވެގެންތޯ ސާފުކުރަން ޒޭނާއާ ގުޅުމުން ފޯނެއް ނުނަންގަވަ އެވެ. އަދި މެސެޖްތަކަށް ވެސް ޖަވާބެއް ނުދެއްވި އެވެ.\nގާނޫނީ ގޮތުން މިނިވަން ތަނެއް ގޮތަށް ކަނޑައަޅާފައިވާ ޕަބްލިކް ސާވިސް މީޑިއާ (ޕީއެސްއެމް)ގެ ޑެޕިއުޓީ މެނޭޖިން ޑިރެކްޓަރު މުހައްމަދު އިކްރާމް ވެސް ސަރުކާރުގެ ހަފުލާތަކުގައި އަމަލީ ގޮތުން އަންނަނީ ބައިވެރިވެވަޑައިގަންނަވަމުންނެވެ. އެގޮތުން ރޭގެ ހަފުލާގައި ރައީސް ޔާމީންނަށް ތައުރީފްކުރައްވައި ވާހަކަ ވެސް ދެއްކެވި އެވެ.\nޒޭނާގެ އިތުރުން މިހާރު ބްރޯޑްކޮމްގައި ހިމެނޭ ބައެއް މެމްބަރުން ވަނީ ޕީޕީއެމްގެ އެކްޓިވިސްޓުންގެ ގޮތުން ހަރަކާތްތެރިވެވަޑައިގެންފަ އެވެ. ބްރޯޑްކާސްޓިން ކޮމިޝަންގެ މެމްބަރު އިސްމާއިލް ސޮފްވާން މުލިއާގެއިން ނުކުމެގެން ދާ ފޮޓޯތަކެއް މީގެ ދުވަސްކޮޅެއް ކުރިން ވަނީ ސޯޝަލް މީޑިއާގައި ވެސް އާންމުވެފަ އެވެ.\nއިތުރު ލިޔުންތައް މޯލްޑިވްސް ބްރޯޑްކާސްޓިން ކޮމިޝަން ޕީޕީއެމް ކެމްޕޭން


AgroNet ge faraathun Council thakaai WDC thakah mauloomaathu dhinumuge bahdhaluvunthakeh fashaifi - AO News\nއެގްރޯ ނެޝަނަލް ކޯޕަރޭޝަނުން ދަނޑުވެރިންނަށް އަމާޒުކޮށްގެން ކުރިއަށް ގެންދަން ހަމަޖެހިފައިވާ، މައުލޫމާތު ދިނުމުގެ ފޯރަމް އިފްތިތާހުކޮށްފިއެވެ. އޮންލައިންކޮށް ކުރިއަށްގެންދާ ގޮތަށް އިންތިޒާމް ކުރެވިފައިވާ ބައްދަލުވުންތައް ފެށުމުގެ ގޮތުން ފުރަތަމަ ބައްދަލުވުން އިއްޔެ ހެނދުނު 10:30 ން 12:15 އަށް ބޭއްވިފައި ވަނީ ހއ. އަތޮޅަށެވެ. އެގޮތުން ހއ. އަތޮޅު ކައުންސިލްގެ އިތުރުން އަތޮޅުގެ ހުރިހާ ރަށެއްގެ ކައުންސިލްތަކާއި، އަންހެނުންގެ ތަރައްޤީއަށް މަސައްކަތްކުރައްވާ ކޮމިޓީތަކުން ވަނީ ބައިވެރިވެފައެވެ.\nއެގްރޯ ނޭޝަނަލް ކޯޕަރޭޝަނުން ހިންގާ ކޮންޓްރެކްޓް ފާމިންގެ ޕުރޮގުރާމާއި ގުޅޭ މަޢުލޫމާތުގެ އިތުރުން ކައުންސިލްތަކާއި ގުޅިގެން ދަނޑުވެރިކަމުގެ ދާއިރާ އިން ކުރެވިދާނެ ކަންކަމާއި، ހުރި ފަހި ފުރުޞަތަކާއި ގުޅޭ މަޢުލޫމާތު ވަނީ ޙިއްސާކޮށްފައެވެ. އެގޮތުން އެގްރޯނެޓުގެ މަސައްކަތްތައް އިންތިޒާމް ކުރެވިފައިވާ ގޮތްތަކާއި ގުޅޭ ގޮތުން ފުޅާދާއިރާއެއްގައި ވަނީ މަޝްވަރާ ކުރެވިފައެވެ. މިއަދުގެ ފޯރަމްގައި އެގްރޯ ނެޝަނަލް ކޯޕަރޭޝަންއިން ދަނޑުވެރިންނަށް ކޮންޓްރެކްޓް ފާރމިންގެ އުސޫލުން ފޯރުކޮށްދޭން ހަމަޖެހިފައިވާ ސްޓާރޓްއަޕް ޕެކޭޖާ ގުޅޭ މައުލޫމާތާއި އުފައްދަން ހަމަޖެހިފައިވާ 17 ބާވަތުގެ މައުލޫމާތު ފޯރުކޮށްދީފައިވެއެވެ.\nމިބައްދަލުވުމުގައި ކުންފުނީގެ މެނޭޖިންގ ޑިރެކްޓަރ ހާރޫން ރަޝީދާއި، ޑެޕިއުޓީ މެނޭޖިންގ ޑިރެކްޓަރ އަޙްމަދު މުޙައްމަދު ފުޅުގެ އިތުރުން ޑިޕާޓްމަންޓުތަކުގެ ވެރިން ބައިވެރިވެ މަޢުލޫމާތު ޙިއްޞާކުރެއްވިއެވެ.\nބައްދަލުވުން ނިންމާލީ ބައިވެރިންނަށް ސުވާލު ކުރުމަށް ދެވުނު ފުރުޞަތުގައި ބައިވެރީން ހުށަހެޅުއްވި ސުވާލުތަކަށް ޖަވާބު ދިނުމަށް ފަހުގައެވެ. އަދި، ސުވާލު ކުރުމަށް ހުޅުވާލި ފުރުޞަތުގައި ހއ. އަތޮޅު ކައުންސިލްގެ ރައީސް މޫސާ ޝަފީގު ވާހަކަފުޅު ދެއްކެވިއެވެ. އަދި ކައުންސިލްތަކުގެ ފުރިހަމަ އެއްބާރުލެއްވުން ދެއްވާނެ ކަމުގެ ޔަޤީންކަން ދެއްވިއެވެ.\nކޮންޓްރެކްޓް ފާރމިންގ މަޝްރޫޢުގެ ފުރަތަމަ ފިޔަވަހީގެ ދަށުން 45 ރަށެއް ގައި ކޮންޓްރެކްޓް ފާމިންގ (އިންތިޒާމު ކުރެވިގެން ކުރެވޭ ދަނޑުވެރިކަމެއް) ތަޢާރުފުކޮށް، ދަނޑުވެރިކަމުގެ ޢަމަލީ މަސައްކަތް ފެށިގެން ކުރިއަށް ދާކަމުގައި އެގްރޯނެޓުން ފާހަގަކުރެއެވެ. އެގޮތުން މިހާތަނަށް 1500 އަށް ވުރެ ގިނަ ދަނޑުވެރިން ވަނީ މިމަޝްރޫޢު ގައި ބައިވެރިވުމުގެ ޝައުޤުވެރިކަން ފާޅުކޮށް ފޯމު ހުށަހަޅުއްވާފައި ކަމަށާއި، 400 ފަރާތަކާއި އެކު އެއްބަސްވުންތަކުގައި ސޮއި ކުރެވި، އިތުރު 684 ފަރާތަކާއި އެކު އެގުރިމެންޓު ކުރުމުގެ މަސައްކަތް ކުރެވެމުންދާ ކަމަށްވެސް އެގްރޯނެޓުން ހާމަކުރެއެވެ.\nއެގްރޯނެޓުން ބުނީ އެ ކޯޕަރޭޝަންގެ އަމާޒަކީ ދިވެހިރާއްޖޭގެ ހުރިހާ ސަރަޙައްދެއްގައި ވެސް އިންތިޒާމް ކުރެވިގެން ކުރެވޭ ދަނޑުވެރިކަމެއް ތަރައްޤީކޮށް، ބަރޯސާ ވެވޭ އިޤުތިޞާދީ ސިނާޢަތެއްގެ ގޮތުގައި ދަނޑުވެރިކަން ތަރައްޤީ ކުރުން ކަމަށެވެ. ސަރުކާރުގެ އިޤުދިޞާދީ ސިޔާސަތުގެ ދަށުން ސިނާޢަތެއްގެ ގޮތުގައި ދަނޑުވެރިކަން ތަރައްޤީ ކުރުމަށްޓަކައި، އެގުރޯ ނޭޝަނަލް ކޯޕަރޭޝަން އުފެއްދެވީ 21 އޭޕްރިލް 2020 ގައެވެ.\nއެގްރޯ ނޭޝަނަލް ކޯޕަރޭޝަންދަނޑުވެރިންދަނޑުވެރިކަން\nދަނޑުވެރިކަމާއި ބެހޭ ވުޒާރާގެ ބެލުމުގެ ދަށުގައި އޮތް ތިން ރަށެއް އެގްރޯ ނެޝަނަލް ކޯޕަރޭޝަނަށް\nކޮމިއުނިޓީ އަރބަން ފާމިންގެ ދަށުން ބިމަށް އެދުނު ފަރާތްތަކުގެ މެދުގައި ގުރުއަތު ނެގުން މި މަހު\nދަނޑުވެރިކަމުގެ ކުރު ތަމްރީން ޕްރޮގްރާމްތައް ހިންގުމަށް އެދި ހުށަހެޅުމަށް ހުޅުވާލައިފި


އޮރެންޖު (ފޮނި ލުނބޯ) | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ އޮރެންޖު (ފޮނި ލުނބޯ)\nދިވެހި ނަން : ފޮނި ލުނބޯ / އޮރެންޖު\nއިގިރޭސި ނަން : Orange / Sweet Orange\nޢިލްމީ ނަން : Citrus Sinensis\n0 މިލިގްރާމް ސޯޑިއަމް 47 ކިލޯކެލަރީ ހަކަތަ\n169 މިލިގްރާމް ޕޮޓޭސިއަމް 0.12 ގްރާމް ކާބޯހައިޑްރޭޓް\nކޮންމެ 100 ގްރާމް ގައި މަޢުދަންތައް 11.75 ގްރާމް ޕްރޮޓީން\n40 މިލިގްރާމް ކެލްސިއަމް 0.94 ގްރާމް ފެޓް\n39 މައިކްރޯ ގްރާމް ކޮޕަރ 2.4 ގްރާމް ފައިބަރު\n10 މިލިގްރާމް މެގްނީޒިއަމް 30 މައިކްރޯ ގްރާމް ފޮލިކް އެސިޑް\n0.024 މިލިގްރާމް މެންގަނީޒް 0.282 މިލިގްރާމް ނިއެސިން\n8 މިލިގްރާމް ފޮސްފަރަސް 0.250 މިލިގްރާމް ޕެންތޮނިކްއެސިޑް\n- ސިލެނިއަމް 0.060 މިލިގްރާމް ޕައިރިޑޮކްސިން\n0.08 މިލިގްރާމް ޒިންކް 0.040 މިލިގްރާމް ރައިބޯފްލެވިން\nކޮންމެ 100 ގްރާމް ގައި ފައިޓޯނިއުޓްރިއެންޓްތައް 0.100 މިލިގްރާމް ތިއެމިން\n71 މައިކްރޯ ގްރާމް ކެރޮޓީން އަލްފާ 225 އައިޔޫ ވިޓަމިން އޭ\n11 މައިކްރޯ ގްރާމް ކެރޮޓީން ބީޓާ 53.2 މިލިގްރާމް ވިޓަމިން ސީ\n116 މައިކްރޯ ގްރާމް ކްރިޕްޓޯޒެންތިންބީ 0.18 މިލިގްރާމް ވިޓަމިން އީ\n• ކެންސަރުން ރައްކާތެރިކޮށްދިނުން: ފޮނި ލުނބޯ އަދި އެހެނިހެން ހުތް މޭވާ ތަކުގައި ހިމެނޭ ކަމްޕައުންޑް އެއް ކަމުގައިވާ "ޑީ-ލިމޮނީން" (D-Limonene)އަކީ ބައެއް ވައްތަރުގެ ކެންސަރުން ރައްކާތެރި ވުމުގައި ބޭނުންކުރެވިދާނެ މާއްދާއެއް ކަމަށްވަނީ ހޯދިފައެވެ. އެގޮތުން މިމާއްދާއިން ރައްކާތެރިކަން ފޯރުކޮށްދޭ ކެންސަރުގެ ވައްތަރުތަކުގެ ތެރޭގައި، ހަމުގެ ކެންސަރު، އުރަމަތީގެ ކެންސަރު، ފުއްޕާމޭގެ ކެންސަރު، އަނގައިގެ ކެންސަރު، އަދި ގޮހޮރުގެ ކެންސަރު ހިމެނެއެވެ. މީގެ އިތުރުން ފޮނި ލުނބޯ ގައި ހިމެނޭ ވިޓަމިން ސީ އަކީ ފްރީ ރެޑިކަލްތަކުން ހަށިގަނޑުގެ ސެލްތަކަށް ލިބޭ ގެއްލުމުން ސަލާމަތްކޮށްދޭ އެންޓި-އޮކްސިޑެންޓެކެވެ. މިއީ ވެސް ކެންސަރު ޖެހުމުން ދުރުކޮށްދޭނެ ކަމެކެވެ. ނާރިނގު ފަދަ މޭވާތަކުގައި ހުންނަ ކެރޮޓިނޮއިޑް އަދި ބީޓާ-ކްރިޕްޓޯޒެންތިން އަކީ އެކަމުގެ ސަބަބުން ފުއްޕާމޭގެ ކެންސަރު ޖެހުން ކުޑަކޮށްދޭނެ ކަމެއްކަމަށް ވެސް 2003 ވަނަ އަހަރު ޝާއިޢުކޮށްފައިވާ ރިޕޯޓްތަކެއްގައި ވެއެވެ.\n• ހަށިިގަނޑުގައި ހިމެނޭ ސަރުބީގެ މިންވަރު ދަށްކުރުން: ފޮނި ލުނބޯ ގައި ހިމެނޭ އެންމެ މުހިއްމު އެއް ފްލޭވޮނޮއިޑް އަކީ "ހެސްޕެރިޑިން" (Hesperidin)އެވެ. ފޮނި ލުނބޯ ގައި ހިމެނޭ ހެސްޕެރިޑިން އަދި "ޕެކްޓިން" (Pectin)އަކީ ހަށިގަނޑުގައި ހިމެނޭ ސަރުބީގެ ނުރަގަޅު ވައްތަރު (Low Density Lipoprotein/LDL) ދަށްކުރާއެއްޗެއްކަން ވަނީ ހޯދިފައެވެ. ފޮނި ލުނބޯ އާންމުކޮށް ކައިއުޅޭ ބަޔަށްވުރެ، އޭގެ ތޮށީގެ އެތެރޭ ބައިގައި (މަޑު ހުދު އޮރެންޖުކުލައިގައިވާބައި) ހެސްޕެރިޑިންގެ މިންވަރު މައްޗެވެ. ޕެކްޓިން އަކީ ކާނާއިން ހަށިގަނޑަށް ސަރުބީ ނެގުން ނުވަތަ ދެމުން ދަށްކޮށް، ސަރުބީގެ މިންވަރު ދަށްކޮށްދޭ މާއްދާ އެކެވެ. މީގެ އިތުރުން ފޮނި ލުނބޯގެ ތޮށިގަނޑުގައި ހުންނަ އަލްކަލޮއިޑް "ސައިނެފްރިން"(Synephrine) އަކީ ފުރަމޭ އިން ސަރުބީ އުފެއްދުން ދަށްކޮށްދޭ މާއްދާ އެކެވެ. އަދި ނާރިނގުގައި ހިމެނޭ އެންޓިއޮކްސިޑެންޓްތަކުގެ އެހީގައި ހަށިގަނޑުގައި ހިމެނޭ ނުރަގަޅު ސަރުބީ "އޮކްސިޑައިޒް" ކުރުމުން އޭގެ މިންވަރު ދަށްވެއެވެ.\n• ލޭމައްޗަށްދިއުން ކުޑަކުރުން ނުވަތަ ލޭދަށްކޮށްދިނުން: ދިރާސާތަކުން އެނގިފައިވާ ގޮތުގައި ފޮނި ލުނބޯގައި ހިމެނޭ ފްލޭވޮނޮއިޑް ހެސްޕެރިޑިން އަދި މެގްނީޒިއަމް އަކީ ލޭގެ ޕްރެޝަރު ދަށްކޮށްދޭ މާއްދާ ތަކެކެވެ.\n• ހިތާއި ލޭހޮޅިތަކުގެ މަސައްކަތްތަކަށް ލިބޭ ފައިދާތައް : ފޮނި ލުނބޯގައި ފޮލިކް އެސިޑް، ޑައެޓްރީ ފައިބަރު، އަދި ހެސްޕެރިޑިން ހިމެނެއެވެ. މިއީ ހިތާއި ލޭހޮޅިތަކުގެ ނިޒާމް މަސައްކަތްތައް ސީދާގޮތެއްގައި ކުރިއަރުވައި ރަގަޅުކޮށްދޭ މާއްދާ ތަކެކެވެ. އެހެންކަމުން ދުވާލަކު ފޮނި ލުނބޯ އެއް ކެއުމަކީ ހިތާއި ލޭހޮޅިތައް ދުޅަހެޔޮކަންމަތީ ބަހައްޓައިދޭނެ ކަމެކެވެ. މީގެ އިތުރުން ފްލޭވޮނޮއިޑް އަދި ވިޓަމިން ސީ ހުރުމަކީ ވެސް ހިތުގެ ބަލިތަކާއި ދުރުކޮށްދޭ ކަމެކެވެ.\n• ރާއްޖެބައްޔަށް ނުވަތަ ހުޅުތައް ދުޅަވުމުގެ ބައްޔަށް ފަރުވާދިނުން: އިގިރޭސި ވިލާތުގެ އާތްރައިޓިސް ރިސާރޗް ކެމްޕޭން އެޕިޑެމިއޮލޮޖީ ޔުނިޓުން ހެދި ދިރާސާއަކަށްފަހު، މަޝްވަރާދީފައިވާ ގޮތުން، ކޮންމެ ދުވާލަކު ތާޒާ ފޮނި ލުނބޯ ޖޫސް ތައްޓެއް ބުއިމަކީ، ރާއްޖެ ބަލި ފަދަ ހުޅުދުޅަވުމުގެ ބަލިތައް(Rheumatoid Arthritis) ޖެހުމުގެ ފުރުޞަތު ކުޑަކޮށްދޭ ކަމެއްކަމަށެވެ. އޭގެ ފަހުން "އެމެރިކަން ޖާނަލް އޮފް ކްލިނިކަލް ނިއުޓްރިޝަން" އިން ހެދި ދިރާސާއަކުން މިކަމަށް އިތުރު ހެކިތައް ލިބިފައިވެއެވެ. އެހެން ދިރާސާއަކުން އެނގިފައިވާ ގޮތުގައި ކެރޮޓިނޮއިޑް، ޒީޒެންތިން، ، ބީޓާ-ކްރިޕްޓޯޒެންތިން ފަދަ ފައިޓޮނިއުޓްރިއެންޓް ތައް ކޮންމެ ދުވަހެއްގެ ކެއުމުގައި ހިމެނުމަކީ މިދެންނެވި ފަދަ ހުޅުގެ ބަލިތަކުން ދުރުކޮށްދޭނެ ކަމެކެވެ.\n• ޞިއްޙަތު ރަގަޅު ދުޅަހެޔޮ ދަރިފަނި އުފެއްދުން: ފޮނި ލުނބޯގައި ހިމެނޭ ފޮލިކް އެސިޑް އަކީ ދަރިފަންޏެއްގެ ފުރިހަމަކަމަށް ބޭނުންތެރި މާއްދާ އެކެވެ. އަދި ފޮލިކް އެސިޑް އަކީ ދަރި ފަންޏަށް ވިރާސީ ބަދަލުތައް އައުމުން މިންޖުކޮށް، އުފަންވާއިރު ތުއްތު ދަރިފުޅުގައި ޢައިބުހުރުމުން ވެސް މިންޖުކޮށްދޭ މާއްދާ އެކެވެ. އަދި ފޮލިކް އެސިޑް އަކީ ސިކުނޑި އުފެދި ބޮޑުވެ، ފުރިހަމަވުމަށް ވެސް ބޭނުންތެރި މާއްދާ އެކެވެ. ދިރާސާތަކުން ދައްކާ ގޮތުގައި ކޮންމެ ދުވަހަކު ފޮނި ލުނބޯއެއް ކެއުމަކީ ދަރިފަނީގެ ޞިއްޙަތު ރަގަޅުކޮށް އިތުރުކޮށްދޭނެ ކަމެކެވެ.\n• ދިފާއީ ނިޒާމް ވަރުގަދަކުރުން: ފޮނި ލުނބޯ ވިޓަމިން ސީ އިން މުއްސަދި ވެފައިވުމަކީ އެކަމުގެ ސަބަބުން ލޭގެ ހުދުތައް އުފެއްދުމަށް ބާރުއަޅާނެ ކަމެކެވެ. ލޭގެ ހުދު ސެލްތަކަކީ ދިފާޢީ ނިޒާމްގައި ޝާމިލްވާ ސެލްތައް ކަމަށްވުމުން ހުދު ސެލްތައް ގިނައިން އުފެދުމުން، ދިފާޢީ ނިޒާމް ރަގަޅުވެ ހަރުދަނާ ވާނެއެވެ.\n• ގުރުދާގައި ހިލަ އުފެދުމުން ރައްކާތެރިކޮށްދިނުން: އާންމުކޮށް ފޮނި ލުނބޯ ޖޫސް ބުއިމަކީ ގުރުދާގައި ހިލަ އުފެދުމުގެ ފުރުޞަތު ދަށްކޮށްދޭނެ ކަމެކެވެ. ދިރާސާއަކުން އެނގިފައިވާ ގޮތުގައި އެހެން ބާވަތްތަކުގެ ހުތް ޖޫސްތައް ބޭނުންކުރުމަށްވުރެ، ފޮނި ލުނބޯ ޖޫސް ބުއިމުން ގުރުދާގައި ހިލަ އުފެދޭ މިންވަރު ދަށްވާލެއް ބޮޑުވެދާނެ އެވެ. ކޮންމެ ދުވަހަކު ފޮނި ލުނބޯ ފަނި ނުވަތަ ޖޫސް ބުއިމަކީ ގުރުދާގައި "ކެލްސިއަމް އޮކްސަލޭޓް"(Ca+ Oxalate) އެކުލެވޭ ހިލަ އުފެދުން ކުޑަކޮށްދޭ ކަމެކެވެ.\n• ހަށިގަނޑުގެ ބަރުދަން ލުއިކުރުމަށް އެހީތެރިވުން: ފޮނި ލުނބޯގައި ހަކަތަ އެކުލެވެނީ މަދު މިންވަރަކަށެވެ. އަދި ޑައެޓްރީ ފައިބަރު ހުރުމަކީ އެކަމުގެ ސަބަބުން ފުރިފައި ހުންނަ އިހްސާސެއް ގެނެސްދޭނެ ކަމެކެވެ. ނަތީޖާއެއްގެ ގޮތުން ކާން ބޭނުންވާ މިންވަރު އަދި ކެވޭ މިންވަރު މަދުވެ، ބަރުދަން ލުއިވާގޮތް ވެއެވެ.\n• ހަމުގެ ޞިއްޙަތަށް ރައްކާތެރިވުން: ފޮނި ލުނބޯގައި އެންޓި-އޮކްސިޑެންޓް ހުރުމަކީ ހަމަށް ފްރީ ރެޑިކަލްގެ ސަބަބުން ލިބޭ އަނިޔާއިން މިންޖުކޮށް، އުމުރުން ދުވަސްވުމުން ހަމަށް އަންނަ ބަދަލުތައް ކުޑަކޮށްޮދޭނެ ކަމެކެވެ.\n• ތަފާތު އިންފެކްޝަންތަކުން މިންޖުކޮށްދިނުން: ފޮނި ލުނބޯގައި ފްލޭވޮނޮއިޑް "ޕޮލީފީނޯލް" (Polyphenol) ހިމެނިފައި ހުރުމަކީ ތަފާތު ވައިރަސްގެ ބަލިތަކުން މިންޖުކޮށްފާނެ ކަމެއްކަމަށް ބެލެވިފައި ވެއެވެ. އަދި ވިޓަމިން ސީ ގިނައިން ހުރުމުން އެކަމުގެ ސަބަބުން، ދިފާޢީބާރު ރަގަޅުވެ، ބަލިތަކާ ދުރުކޮށްދެއެވެ.\n• ބަނޑުހިކުމުން ދުރުކޮށްދިނުން: ފޮނި ލުނބޯގައި ޑައެޓްރީ ފައިބަރު ގިނައިން ހުރުމަކީ ހަޖަމުކުރުމުގައި ބައިވެރިވާ ދިޔަތައް، މައިދާއާއި ގޮހޮރުގެ ސެލްތަކުން ދޫކުރުމަށް އެހީތެރިވެ، ގޮހޮރުގެ ހަރަކާތް އަވަސްކުރުވައި، ފަސޭހަ ކަމާއެކު ބޮޑުކަމުދިއުމަށް އެހީތެރިވެދޭނެ ކަމެކެވެ.\n• ކަށިތަކާއި ދަތްތައް ރަގަޅަށް ބެހެއްޓުން: ފޮނި ލުނބޯގައި ކެލްސިއަމް ގިނައިން ހުރުމަކީ ކަށިތަކާއި ދަތްތައް ވަރުގަދަކޮށްދީ، ރައްކާތެރިކަންމަތީ ބަހައްޓައިދޭނެ ކަމެކެވެ.\n• ބަނޑާއި ގޮހޮރުގެ ފާރުން ރައްކާތެރިކޮށްދިނުން: ފޮނި ލުނބޯގައި މަތީ މިންވަރަކަށް ޑައެޓްރީ ފައިބަރު ހުރުމަކީ މައިދާ އަދި ގޮހޮރުގައި ފާރު އުފެދުމުން ރައްކާތެރިކޮށްދޭނެ ކަމެކެވެ. ދިރާސާއަކުން އެނގުނު ގޮތުގައި ކޮންމެ ދުވަހަކު ފޮނި ލުނބޯއެއް ކެއުމަކީ ގޮހޮރުގެ ފާރު އުފެދުމުން މިންޖުކޮށްފާނޭ ކަމެކެވެ. އަދި ހަމަ މިގޮތަށް ފޮނި ލުނބޯ ގައި ވިޓަމިން ސީ ގިނަ މިންވަރަކަށް އެކުލެވުމަކީ ވެސް މައިދާއާއި ގޮހޮރުގައި ފާރު އުފެދުން ކުޑަކޮށްދީ، މައިދާގެ ކެންސަރުން ދުރުކޮށްދޭނެ ކަމެކެވެ.


ކިތާބުލް މުޤައްދަސް ފިލިއްޕީގެ މަސީޙީންނަށް ސިޓީ 1\nފިލިއްޕީގެ މަސީޙީންނަށް ސިޓީ\nފިލިއްޕީގެ މަސީޙީންނަށް ފޮނުވުނު ސިޓީ\nމި ސިޓީ އަކީ ރޯމުގެ ސަރަހައްދުގައި ވީ މެސެޑޯނިޔާގެ ރަށެއްކަމުގައި ވީ ފިލިއްޕީގެ މަސީޙީ ޖަމާޢަތަށް ޕައުލް ލިޔެ ފޮނުވި ސިޓީ އެކެވެ. ޕައުލް މި ސިޓީ ފޮނުވީ މަސީޙީ ޖަމާޢަތެއް ޔޫރަޕުގެ ބިމުގައި ފުރަތަމަ ފަހަރަށް އޭނާ ގާއިމުކުރީ އެރަށުގައި ކަމަށްވުމެވެ. މި ސިޓީ އޭނާ ލިޔެފައި ވަނީ އީސާގެފާނާއި ބެހޭ ޚަބަރުފުޅުތައް އަންގައިދިނުމުގައި މަސައްކަތް ކުރަނިކޮށް ޖަލުގައި ހައްޔަރުވެފައިވީ ދުވަސްވަރެއްގައެވެ. އަދި އެ ދުވަސްތަކުގައި އޭނާ އާއި ދެކޮޅު ފަރާތްތަކުން ނުހަނު އުނދަގޫތައް ވެސް އޭނާއަށް ކުރިމަތިކުރިއެވެ. އަދި އެމީހުން ފިލިއްޕީގައި ދޮގު އުނގަންނައި ދިނުންތައް އަންގައިދެމުންދިޔަ ދުވަސްވަރެއްވެސްމެއެވެ. ކަންމިހެން ހުރުމާއެކު، އޭނާގެ މިސިޓީގެ ބޭނުމަކީ އީސާ އަލްމަސީޙާއި މެދު އޭނާގެ ހިތުގައިވާ ފުން އީމާންތެރިކަން އިތުބާރާއެކު އަންގައިދީ ފާޅުކުރުމެވެ.\nކުއްލި ޙާލަތެއްގައި ޕައުލް މި ސިޓީ ލިޔުމުގެ އަނެއް ބޭނުމަކީ ފިލިއްޕީގައި ހިމެނިގެންވީ މަސީޙީ ޖަމާޢަތުން އޭނާ އެހީތެރިކަމަށް އެދެވިގެންވީ ހިނދު އެ މީހުންގެ ފަރާތުން އޭނާއަށް ލިބުނު ހަދިޔާ އާއިމެދުގައި ޝުކުރުވެރިވުމެވެ. މި ފުރުސަތުގެ ބޭނުން އޭނާ ކުރީ އެމީހުންނަށް ހިތްވަރު ދިނުމަށެވެ. އެހެންވީމާ އޭނާއަށް ދިމާވެފައިވާ މައްސަލަތަކާއި އެމީހުންގެ ތެރޭގައި ވީ މައްސަލަތަކާ މެދު މި ކަމުގެ ސަބަބުން އެމީހުންނަށް ހިތްވަރާއި އިތުބާރު ލިބިދޭނެތީއެވެ. އެމީހުންގެ އަމިއްލަ އެދުމުގެ މަގުސަދަށާއި ފަޚުރުވެރި ވުމުގެ ބަދަލުގައި އެބައިމީހުން ގެ މިޒާޖު އަލްމަސީޙު ދެއްކެވި ފަދައިން ވުމަށް އެދިފައިވެއެވެ. އެބައިމީހުންގެ މެދުގައި އަލްމަސީޙު އާއިއެކުގައި ވީ އެއްބައިވަންތަ ކަމަކީ މާތްރަސްކަލާނގެ ދެއްވި ރަޙުމަތެއް ކަމުގައި ބަޔާން ކޮށްފައިވެއެވެ. އަދި ރަޙުމަތެއްފަދަ މި ހަދިޔާ އެމީހުންނަށް ލިބިދިނީ އީމާންތެރިކަމާއި އެކުގައިކަން ބުނެދީފައިވެއެވެ. ފަހަރެއްގައިވެސް ބަނީއިސްރާއީލުންގެ މެދުގައި ވީ ޤާނޫނުތަކުގެ ޙަފުލާތަކަށް ޙުރުމަތްތެރިކޮށް ހިތުމުގެ ސަބަބުން ނޫންކަމުގައިވެސް ހަނދާން ކޮށްދީފައިވެއެވެ. އޭނާ ލިޔެފައިވާ ގޮތުގައި އުފާވެރިކަމާއި ސުލްޙަވެރިކަން މާތްރަސްކަލާނގެ ދެއްވަނީ އަލްމަސީޙު އާއި އެކުގައި އެއްބައިވަންތަ ކަމާއެކު ޙަޔާތް ވޭތުކުރާ ފަރާތްތަކަށެވެ.\nމި ސިޓީގައި ހާމަކޮށްފައި ވަނީ މިކަމުގައިވާ އުފަލުގެ ބުރަދަނާއި އިތުބާރާއި އެއްބައިވަންތަކަމާއި ޢަޒުމެވެ. މީގެ އިތުރުން މަސީޙީންގެ ދިރިއުޅުމުގައި ހުންނަން ޖެހޭނެ އީމާންތެރިކަމުގެ މައްޗަށެވެ. އަދި ފިލިއްޕީގެ މަސީޙީ ޖަމާޢަތާއިމެދުގައި ޕައުލްގެ ހިތުގައި ވީ ފުން ލޯބި ބުނެދީފައިވެއެވެ. އަދި އެކަކުއަނެކަކާ މެދު އެހީތެރިކަން ބާއްވަން ވަކީން ޚާއްސަގޮތެއްގައި އިރުޝާދު ދެއްވާފައިވެއެވެ. އެހެނީ ޕައުލްއާ މިމީހުންނާ ދެމެދު ޚާއްސަ ގުޅުމެއް އުފެދިފައި ވޭ ވެސް މެއެވެ.\nޕައުލްގެ އަމިއްލަ ޙާލަތު (1:12-26)\nއަލްމަސީޙާއިއެކުގައިވި ޙަޔާތު (1:27—2:18)\nތިމޮތީއާއި އެފަފުރޮދިތުގެ ފަލްސަފާ (2:19-30)\nނުރައްކަލާއި ދުޝްމަނުންނާއި ދެކޮޅަށް ކުރަށް އިންޒާރު (3:1—4:9)\nޕައުލް އާއި އޭނާގެ ފިލިއްޕީ ރަޙުމަތްތެރިން (4:10-20)\n1 މި ސިޓީ އަކީ އަލްމަސީޙު އީސާގެފާނުގެ ޚާދިމުން ކަމުގައިވާ ޕައުލް އާއި ތިމޮތީގެ ފަރާތުން ފޮނުވާ ސިޓީއެކެވެ. މާތްރަސްކަލާނގެ އާއި އެކުގައިވެ އަލްމަސީޙު އީސާގެފާނަށް އީމާންވެގެންވީ ފިލިއްޕީގެ އެންމެހައި ފަރާތްތަކަށާއި މަސީޙީ ޖަމާޢަތުގެ ބޮޑުންނާއި އެހީތެރިންނަށް ލިޔަމެވެ.2މާތްރަސްކަލާނގެ، އަހަރެމެންގެ ބައްޕާފުޅު އަދި މާތްސާހިބާ އީސާ އަލްމަސީޙު ތިޔަބައިމީހުންނަށް ނިޢުމަތާއި ސުލްޙަވެރިކަން ދެއްވާނެތެވެ.\n3 ތިޔަބައިމީހުންގެ މަތިން ހަނދުމަވާ ކޮންމެ ފަހަރަކު އަހަރެންގެ ކަލާނގެއަށް ޝުކުރުވެރި ވަމެވެ.4އަބަދާ އަބަދު އަހަރެންގެ ދުޢާތަކުގައި ތިޔަބައިމީހުން އެންމެން ޝާމިލު ކުރަނީ އުފާވެރި ކަމާއެކުގައެވެ.5ސަބަބަކީ ހެޔޮޚަބަރުފުޅު އެންމެ ފުރަތަމަ ފަހަރަށް ތިޔަބައިމީހުންނަށް ލިބިދިން ވަގުތެކޭ އެއްފަދައިން މިއަދާއި ހަމައަށް މި ޚަބަރު ފެތުރުމުގައި އަހަރެންނާއި އެކުގައި ތިޔަބައިމީހުން ދެމިތިބިކަމެވެ.6އަހަރެން ޔަޤީން ކުރާ ގޮތުގައި މާތްރަސްކަލާނގެ ތިޔަބައިމީހުންގެ މެދުގައި ހެޔޮ ކަންތަކެއް ފައްޓުވައި ދެއްވައިފިއެވެ. އަދި އީސާ އަލްމަސީޙުގެ އެނބުރި ވަޑައިގަތުމާއި ހަމައަށް އެކަލާނގެ މި މަސައްކަތް ފުރިހަމަ ކުރެއްވުމުގައި ދެމިވޮޑިގެންވާނެއެވެ.\n7 ތިޔަބައިމީހުން އެންމެންނާ މެދު އަހަންނަށް އިހުސާސް ކުރެވެނީ ހަމަ ރަނގަޅަށެވެ. ތިޔަބައިމީހުންނަށްޓަކައި އަހަރެންގެ ހިތުގައި ޚާއްސަ ޖާގައެއް ވެއެވެ. އެއީ އުފާވެރި ޚަބަރު ފުޅާއިމެދު ޔަގީންކަން އުފެއްދުމުގައިއާއި އެ ޚަބަރުފުޅުގެ ދިފާޢުގައި އަހަރެން ފެއްޓި މަސައްކަތުގައި އަހަރެން ޖަލުގައި ބަންދުވެފައި މިވާ ވުމުގައި އެކަލާނގެ ދެއްވި ޚާއްސަ ނިޢުމަތުގައި ތިޔަބައިމީހުން ވެސް ހިމެނޭތީއެވެ. އެއީ ތަބިޢީ ގޮތުން އަހަރެން ކުރަމުން މިގެންދާ މަސައްކަތުގައިވާ އިހުސާސްތަކުންނެވެ. މާތްރަސްކަލާނގެ އަހަރެންނަށް ދެއްވި މި ނިޢުމަތުގައި އަހަންނާއިއެކު ތިޔަބައިމީހުން ހިއްސާ ކުރަމެވެ. އެއީ ޖަލުގައި އަހަރެން މިހެން ހައްޔަރުވެހުރެ، ހެޔޮޚަބަރުފުޅު ދިފާޢުކޮށް މި އުފާވެރި ޚަބަރުފުޅު އަންގައިދެމުން ގެންދާ ހިނދުގައި ވެސްމެއެވެ. 8 އީސާއަލްމަސީޙުގެ އޯގާވެރި ލޯތްބާއެކު ތިޔަބައިމީހުންނާއި އެކުގައިވުމަށް އަހަރެންގެ ހިތްއެދޭވަރާއި ތިޔަބައިމީހުންދެކެ އަހަރެން ލޯބިވާވަރު މާތްކަލާނގެ ދެނެވޮޑިގަންނަވާނެއެވެ.\n9 ތިޔަބައިމީހުންގެ މެދުގައި ވީ ލޯބި ބަދަހި ކޮށްދެއްވައި ތަނަވަސް ކޮށްދެއްވުމަށް އެދި އަހަރެން މާތްކަލާނގެ ކިބަފުޅަށް ދުޢާ ދަންނަވަމެވެ. އަދި ތިޔަބައިމީހުން އުފެދި ބޮޑެތިވަމުން ދާނީ ތިޔަބައިމީހުންގެ މެދުގައިވާ ހެޔޮ ނުބައި ދެނެގަތުން މަތީގައެވެ. 10 އެހެންވީމާ އެންމެ ރަނގަޅު ގޮތް ޚިޔާރު ކުރުމުގެ ކުޅަދާނަކަން ތިޔަބައިމީހުންނަށް ލިބިގެންވާކަމުގައި ދެކެމެވެ. އޭރުން އަލްމަސީޙު އެނބުރި ވަޑައިގަންނަވާ ހިނދު ބަދުނާމުނުވެ، ރޫޙާނީ ގޮތުން ތޯހިރުވެ ތިބެ ޙަޔާތް ވޭތު ކުރެވޭނެއެވެ. 11 ތިޔަބައިމީހުންގެ މުޅި ޙަޔާތް ސާލިޙު އަމަލުތަކުން ފުރިހަމަ ކޮށްދެއްވުމަށް އެދި މާތްރަސްކަލާނގެއަށް ދަންނަވަމެވެ. އެ އަމަލުތަކަކީ އީސާ އަލްމަސީޙު ތިޔަބައިމީހުންނަށް ދެއްވި ހެޔޮ އަމަލު ތަކެވެ. އަދި އެ އަމަލުތައް މީސްތަކުންނަށްފެނި މާތްރަސްކަލާނގެއަށް ޖަލާލަތާއި ޙަމްދާ ސަނާ ދަންނަވައި ދުޢާކުރާނެއެވެ.\nޕައުލްގެ ޙާލަތު އަންގައި ދިނުން\n12 އަހަރެންގެ އިޚުލާސްތެރި އަޚުންނާއި އުޚުތުންނޭވެ! މިތަނުގައި ހިނގި ހުރިހާ ކަމެއްގެ ތެރޭގައި ހެޔޮޚަބަރުފުޅު ފެތުރުމަށް އަހަންނަށް ލިބުނީ ކުރިއެރުންކަން ތިޔަބައިމީހުންނަށް އަންގާލަން ބޭނުމެވެ. 13 އެހެން ކަމުން މިތަނުގައިވާ އެންމެހައި ފަރާތްތަކުގެ އިތުރުން ގަނޑުވަރުގެ ފާރަވެރި ސިފައިންނަށް އަހަރެން ޗޭނުޖެހި ހައްޔަރު ކުރެވިފައި މިވަނީ އަލްމަސީޙުގެ ސަބަބުންކަން ދަންނާނެއެވެ. 14 އަދި މިސަބަބަށްޓަކައި އަހަރެން ހައްޔަރު ކުރުމުން މިތަނުގައި ތިބި ގިނަ މަސީޙީންނަށް އަލްމަސީޙާއި ބެހޭ ގޮތުން މީސްތަކުންނަށް ބިރެއްނެތި އަންގައި ދިނުމުގެ ހިތްވަރު އިތުރުވެއްޖެއެވެ.\n15 ބައެއްމީހުން ޙަސަދަވެރިކަމާއެކު ވާދަކުރުމުގެ ނިޔަތުގައި ވަޢުޡު ބުނާ ހިނދު އަނެއްބަޔަކު އަލްމަސީޙު އާއިމެދުގައިވާ ރަނގަޅު މަގުސަދާއި އެކުގައި ވަޢުޡު އިއްވައެވެ. 16 މިގޮތަށް މިބައިމީހުން ވަޢުޡު އިއްވަނީ އަހަރެންނާއި މެދުގައިވާ ފުން ލޯބީގެ ސަބަބުންނެވެ. އަދި މާތްސާހިބާ އަހަރެން މިތަނުގައި ވުމަށް އެދިލެއްވީ ހެޔޮޚަބަރުފުޅު ދިފާޢު ކުރެއްވުމަށް ކަން މިފަދަ މީހުން ދަނެއެވެ. 17 އެހެނަސް އަލްމަސީޙާއި މެދުގައި މަގުސަދެއް ނެތި ދެކޭ ފަރާތްތަކުން އަމިއްލަ އެދުމާއި އިޚުލާސްތެރިކަމެއް ނެތި ވަޢުޡު ބުނަމުން އެ ގެންދަނީ މިގޮތަށް އަހަރެން ޗޭނުޖެހި ހައްޔަރުވެފައި ވާތީވެ އަހަރެން ހިތްދަތި ކުރުވުމަށެވެ. 18 އެކަމަކުވެސް ހެވެވެ. މި މީހުންގެ މަގުސަދު ރަނގަޅު ވިޔަސް އަދި ކިލަނބު ވިޔަސް ޙަޤީޤަތުގައި ވަޢުޡު ބުނަމުން އެ ގެންދަނީ އަލްމަސީޙާއި މެދުގައެވެ. އެކަމާމެދު އަހަރެން އުފާ ކުރަމެވެ. 19 އަދި މި އުފާވެރިކަމުގައި ދެމިހުންނާނަމެވެ. ސަބަބަކީ އަހަންނާއިމެދު ތިޔަބައިމީހުން ދުޢާ ކުރާނެކަން އެނގޭތީއެވެ. އަދި އީސާ އަލްމަސީޙުގެ މާތްރޫޙުފުޅު އަހަރެންނަށް އެހީތެރިވެދެއްވާ ސަލާމަތް ކޮށްދެއްވާނެއެވެ.\n20 ޙަޤީޤަތަށް ބުނާނަމަ އަހަރެންގެ ޙަޔާތުގައި ލަދުވެތި ވާން ޖެހޭފަދަ އެއްވެސް ޢަމަލެއް ކޮށްފައިނުވާނެ ކަމުގައި ފުރިހަމަ އުއްމީދާއެކު ބަލަބަލައި ހުރީމެވެ. އަހަރެން ދިރިހުރި ކަމުގައިވިޔަސް އަދި މަރުވެ ދިޔަ ނަމަވެސްމެއެވެ. އަބަދުވެސް އަހަރެންނަށް އެދެވެނީ ހިތްވަރާއެކު ކުރީގައިވެސް ފަދައިން އީސާގެފާނަށްޓަކައި ވުމެވެ. އެއީ އީސާއަލްމަސީޙަށް އަހަރެންގެ ފަރާތުން ގެނެސްދޭނީ ޝަރަފުވެރިކަން ލިބޭނެ ކަމުގެ އިތުބާރާއެކުގައެވެ. 21 އަހަރެން ދިރިހުރިނަމަ އަލްމަސީޙުގެ ޚިދުމަތުގައި ވާނަމެވެ. އަދި އަހަރެން މަރުވެދިޔަނަމަ އެއަށް ވުރެން މާރަނގަޅެވެ. އޭރުން އަބަދަށް އަލްމަސީޙާއި އެކުގައި ވާނެއެވެ. 22 އަހަރެން ޚިޔާރު ކުރަންވީ ކޮންކަމެއް ކަން އަހަރެންނަށް އެނގިގެންނުވެއެވެ. އެކަމަކު އަހަރެން ދިރިހުރިނަމަ މާތްސާހިބާއަށްޓަކައި އެދެވޭ މަސައްކަތް ކުރެވޭނެއެވެ. 23 އަހަރެން މި ދަނީ ދެ އެދެމުގެ ދެމެދުގައި ވީދެމުންނެވެ. ބައެއްފަހަރު ދިރިހުރުމަށް އެދެވޭ ހިނދު އަނެއްބައި ފަހަރު ނިޔާވެ ދިއުމަށް ފަހު އަލްމަސީޙު އާއިއެކުގައި ވުމަށް އެދެވެއެވެ. އެއީ އަހަރެންނަށް އެންމެ ރަނގަޅު ގޮތްކަމުގައި ބެލެވެއެވެ. 24 އެހެނަސް ތިޔަބައިމީހުންނަށްޓަކައި އަހަރެން ދިރިހުރުން އެއީ އެންމެ އެދެވޭ ގޮތް ކަމުގައިވެސް އަހަރެން ދެކެމެވެ. 25 މިކަން އެނގޭތީ އަހަރެން ދިރިހުރުން ރަނގަޅުކަމަށް ގަބޫލުކުރެވެއެވެ. އެއީ ތިޔަބައިމީހުން އީމާންކަމުގެ އުފަލުގެ ތެރޭގައި ހެދި ބޮޑުވުމަށް އެހީތެރިވުމަށެވެ. 26 އެހެންވީމާ، އަހަރެން އެނބުރި ތިޔަބައިމީހުންގެ ކައިރިއަށް ދާހިނދު އަހަރެންގެ ސަބަބުން ތިޔަބައިމީހުންނަށް އީސާ އަލްމަސީޙާއި މެދު މާބޮޑަށް ފަޚުރުވެރި ވެވޭނެއެވެ.\n27 މިހިނދު، އަހަރެންނަށް ދެވުނަސް އަދި ނުދެވުނަސް އެންމެ މުހިންމު ކަމަކީ ތިޔަބައިމީހުންގެ ދިރިއުޅުން އިންޖީލުގައި އަލްމަސީޙު އެދިވަޑައިގަންނަވާ ގޮތަށް ބިނާ ކުރުމެވެ. އޭރުން ތިޔަބައިމީހުން އެއްބައިވަންތަ ކަމާއެކުގައި ފުރިހަމައަށް ގާއިމުވެ ތިބެ ކުރިޔަށް ދިޔައީ އިންޖީލުގައި އަލްމަސީޙު އެންގެވި މަގުސަދާ އެއްގޮތްވާ ގޮތުގެ މަތިން އެންމެންއެކީގައި އީމާންތެރިކަމުގެ ރޫޙުގައި ހިތްވަރު ކުރަމުންދާ ކަން އަހަރެންނަށް އެނގޭނެއެވެ. 28 ތިޔަބައިމީހުންގެ ދުޝްމަނުންދެކެ އެއްގޮތަކަށް ވެސް ބިރުވެތި ނުވާށެވެ. އަބަދުވެސް ހިތްވަރު ހޯދާށެވެ. އޭރުން އެމީހުން ބަލިވެދާނެ ކަމުގެ އަލާމާތް އެމީހުންނަށް ފެންނާނެއެވެ. އަދި ސަލާމަތްކަން ވާނީ ތިޔަބައިމީހުން ކަންވެސް އެމީހުންނަށް އެނގޭނެއެވެ. އެސަލާމަތްކަން ލިބިގެންދާނީ ޚުދު މާތްކަލާނގެ ކިބަފުޅުންނެވެ. 29 ހަމައެކަނި ތިޔަބައިމީހުންނަށް ލިބިގެންވީ އަލްމަސީޙަށްޓަކައި އީމާންވެ، ޚިދުމަތް ކުރުމުގެ ޝަރަފު އެކަންޏެއް ނޫނެވެ. އެކަލޭގެފާނަށްޓަކައި ވޭން އުފުލުމުގެ ޝަރަފުވެސް މެއެވެ. 30 މިހިނދު އަހަރެން މިކުރާ ހަނގުރާމައިގައި ތިޔަބައިމީހުން ވެސް ބައިވެރިވެވޭނެއެވެ. އެ ހަނގުރާމައަކީ މާޒީގައި ތިޔަބައިމީހުންނަށް ފެނިދެނިވި، އަޑުއެހި، އަދި މިއަދާއި ހަމައަށްވެސް އަހަރެން ކުރަމުންމިދާ ހަނގުރާމައެވެ.